DEČIJA LUKA - Dnevni dečiji boravak - Centar za edukaciju i unapređenje učenja\nDecu moramo učiti kako da misle, a ne šta da misle.\nNeka Vaše dete bude sigurno u Dečijoj luci.\nCentar za edukaciju i podršku deci, roditeljima i stručnjacima u obrazovanju\nObrazovanje u savremenom svetu u prvi plan stavlja učenje kao celoživotni proces sticanja kompetencija. One predstavljaju neophodan uslov za postizanje kako individualnog, tako i socijalnog ostvarenja pojedinca. Kojim to kompetencijama mladi moraju da ovladaju kako bi spremno dočkali izazove 21. veka? U našoj zemlji, a u skladu sa evropskim i humanističkim vrednostima, ključnim se smatra osam kompetencija …\nNovo u Dečijoj luci – Mogućnost boravka pre odnosno posle škole, na dnevnom nivou Delite sadržaj :)\n8 treninga pilatesa za roditelja i 8 časova engleskog jezika za dete mesečno u trajanju od 60 minuta u istom terminu Delite …


EKONOMISTI UPUTILI DRAMATIČAN APEL VLADI RS-a: "Blizu samo BANKROTA, dug je zao drug" -Puls24-\nDa smo ipak blizu bankrota govori podatak da Srpska planira ove godine da se zaduži za dodatnih 854 miliona maraka, a da istovremeno vraća 576 miliona maraka. To je samo dokaz da nismo u dobrom finansijskom stanju smatraju ekonomisti i dodaju da da “dug nije dobar drug”\nKomentarišući tvrdnju ministarke finansija Zore Vidović da je Republika Srpska jedna od najmanje zaduženih zemalja u regionu, ekonomisti tvrde da to nije tačno i da stalna zaduživanja govore suprotno.\n„Republika Srpska uopšte nije pred bankrotom i još je jedna od najmanje zaduženih zemalja u regionu“, rekla je nedavno ministarka finansija RS.\nDa smo ipak blizu bankrota govori podatak da Srpska planira ove godine da se zaduži za dodatnih 854 miliona maraka, a da istovremeno vraća 576 miliona maraka. To je samo dokaz da nismo u dobrom finansijskom stanju smatraju ekonomisti.\n“Dugoročno gledano mi smo u potrebi za novim zaduženjem i očigledno kad uzmete da je 850 miliona plan zaduženja za ovu godinu a da ćemo vratiti 530 je dokaz da se živi na kredit jer ako se vi zadužujete dugoročno, a trošite kratkoročno za nove automobile ili plate javnog sektora onda je jasno da živite na račun duga koje će morati vraćati generacije poslije nas“, smatra ekonomista Zoran Pavlović.\nPrema zvaničnim podacima entitetskih ministarstava, Republika Srpska je dvostruko zaduženije od Federacije BiH. Ukupan dug Republike Srpske, po posljednjim dostupnim podacima Ministarstva finansija Srpske, iznosi oko 5,5 milijardi maraka. U taj dug nisu uračunati dugovi javnih preduzeća niti zdravstvenog sistema, a koji iznosi oko 1,1 milijardu maraka.\n„Kad bi ste u ukupan dug uključili dug javnih zdravstvenih ustanova što bi trebalo biti uključeno jer je to dug RS onda smo mi daleko iznad preporučenih granica od 60% BDP-a koji su propisani i našim Zakonom o zaduženju i dugu i garancijama a trenutno smo negdje na oko 57% od BDP-a bez obzira kako oni računaju dug i da li je u to sve uključeno i možda i nešto sakriveno“, ističe Jelena Trivić, poslanik PDP-a u NS RS.


Građevinska inspekcija Ministarstva građevinarstva, saobraćaja i infrastrukture utvrdila je da se radovi na izgradnji gondole u Čajetini izvode u skladu sa odobrenom tehničkom dokumentacijom i izdatim građevinskim dozvolama, saopštilo je Ministarstvo i navelo da još nisu ispunjeni uslovi za probni rad.\nMinistarstvo je dodalo da je od jula 2017. do januara 2020. godine opštini izdalo građevinske dozvole za svih pet faza projekta izgradnje gondole, od početne stanice Zlatibor do krajnje stanice na Torniku, kao i da su u toku završni radovi na parternom uređenju zemljišta oko podignutih stubova i na montiranju i testiranju opreme.\n“Projekat još nije došao do faze probnog rada niti su ispunjeni uslovi za probni rad. Lokalni političari su napravili zabunu u javnosti time što su 19. avgusta, u prisustvu isporučioca opreme za gondolu iz Francuske, zajedno sa novinarima otišli na gradilište da prisustvuju testiranju opreme bez opterećenja, koje je pogrešno predstavljeno kao probni rad”, navelo je Ministarstvo.\nInspekcija je investitoru i izvođaču radova naložila da za sve vreme izvođenja radova, kao i na izgrađenim stanicama, preduzimaju sve predviđene mere za bezbednost objekata, okoline i zaštitu životne sredine.\nIzgradnja gondole značajno će doprineti poboljšanju turističke ponude Zlatibora, ali istovremeno čini još vidljivijim brojne propuste lokalne samouprave u opštini Čajetina, na koje je Ministarstvo već ukazivalo, a koja je dozvoljavajući neplansku i stihijsku gradnju na ovoj planini trajno nanela štetu ovom važnom prirodnom i turističkom resursu Srbije, piše u saopštenju.\nPosle 100 GODINA – SANU dobija novi izgled (FOTO)


Press Online :: Odbojka :: Grbić: Imamo ekipu koja može da pretenduje na medalju\nGrbić: Imamo ekipu koja može da pretenduje na medalju\nSelektor muške odbojkaške reprezentacije Srbije Nikola Grbić optimista je u pogledu šansi da njegovi izabranici ove sezone osvoje medalju na jednom od dva velika takmičenja - Svetskoj ligi i prvenstvu Evrope.\nSelektor muške odbojkaške reprezentacije Srbije Nikola Grbić, optimista je u pogledu šansi da njegovi izabranici ove sezone osvoje medalju na jednom od dva velika takmičenja - Svetskoj ligi i prvenstvu Evrope. "Imamo ekipu koja može da pretenduje na odličje", rekao je Grbić Tanjugu. On je naglasio da je zadovoljan posvećenošću i odnosom igrača prema obavezama tokom priprema u prve dve nedelje otkako je izabran za selektora. "Njihovo ponašanje i odnos prema obavezama je ono što me čini ponosnim i zbog čega sam optimista da možemo da ostvarimo uspeh ove sezone. Uživam u radu sa njima", rekao je Grbić. Proslavljeni srpski odbojkaš naglasio je da je za selekciju povoljna situacija u činjenici da su dva velika takmičenja vremenski razdvojena, tako da imaju vremena da se odmore i adekvatnio fokusiraju. "Želja nam je da odigramo najbolje što možemo, a krajnji rezultat će zavisiti i od sportske sreće", rekao je Grbić. On je dodao da će se videti na takmicenjima da li će "naše najbolje biti dovoljno za uspeh". Reprezentacija Srbije igraće utakmice Svetske lige u grupi sa Brazilom, Australijom i Italijom i to u periodu od 29, maja do 1. jula, dok je finale na programu u Brazilu od 15. do 19. jula. Selekcija Srbije igraće i na Evropskim igrama u Bakuu, koje su na programu u junu. Prvenstvo Ervope igra se u septembru u Italiji i Bugarskoj.\nFoto : Blic


Reakcije svetske zajednice na smrt Primakova - 26.06.2015, Sputnik Srbija\nReakcije svetske zajednice na smrt Primakova\nSrbija je izrazila duboko saučešće zbog smrti bivšeg ruskog premijera Jevgenija Primakova, kojeg je smatrala „velikim i pravim“ prijateljem, kaže se u pismu... 26.06.2015, Sputnik Srbija\npolitika, vesti, svet, srbija, jevgenij primakov\n18:38 26.06.2015 (Osveženo: 16:19 05.10.2015)\n© Sputnik / Vladimir Fedorenko / Uđi u foto-galerijuEvgeniй Primakov\nSrbija je izrazila duboko saučešće zbog smrti bivšeg ruskog premijera Jevgenija Primakova, kojeg je smatrala „velikim i pravim“ prijateljem, kaže se u pismu potpredsednika Vlade Srbije i ministra spoljnih poslova Republike Srbije Ivice Dačića upućenom ministru spoljnih poslova Ruske Federacije Sergeju Lavrovu.\nOdlazak Primakova, velikog prijatelja Srba\n26 Jun 2015, 11:12\nU pismu se kaže da je Primakov „svojim savesnim, predanim i dalekovidim obavljanjem visokih dužnosti na čelu Ruske Federacije trajno i neizbrisivo obeležio njenu noviju istoriju. Neka uspomena na njegova pregnuća bude zalog za dalji uspon Rusije, čemu je on bio jedan od utemeljivača“, kaže se u saopštenju srpskog Ministarstva.\nPrimakov pomogao da se stabilizuje Rusija\nMinistarstvo spoljnih poslova Velike Britanije takođe se oglasilo povodom ove vesti.\n„Radeći na čelu Vlade od 1998. do 1999. godine izvršio je niz ekonomskih reformi koje su pomogle da se povrati stabilnost u Rusiji. Kao ministar inostranih poslova bio je poštovan u međunarodnoj zajednici“, izjavio je britanski spoljnopolitički resor.\nMIP Nemačke: Rusija je izgubila čoveka u kojem je bila oličena ruska spoljna politika\nJevgenij Primakov je u svakodnevnoj politici preduzimao „važne korake“ za uspostavljanje saradnje između Rusije i Zapada, „što do danas predstavlja važnu osnovu za naše odnose“, izjavio je ministar Frank Valter Štajnmajer.\nPrema mišljenju šefa nemačke diplomatije, „Rusija je izgubila čoveka koji je tokom mnogo godina sa entuzijazmom i znanjem oličavao rusku spoljnu politiku“. Štajnmajer je naveo da se u svojoj politici Primakov rukovodio time da Rusija treba stalno da podržava tesne veze sa evropskim susedima.\n„Gospodin Primakov je bio talentovani državnik, sa osećanjem duboke tuge saznali smo za njegovu smrt. Posebno će ga pamtiti po naporima za očuvanje mira u postsovjetskoj epohi“, rekao je šef predstavništva EU u Rusiji Vigaudas Ušackas.


Petak, 20.07.2018 22:22\n19.11.2016 23:36 Administrator 1899\n19.11.2016 21:14 Aleksandar Daišević 1215\nKošarkašice Srbije u Kraljevu dočekane kraljevski\nNova sportska dvorana bila je ispunjena do poslednjeg mesta, kao u danim akada je otvarana i gostovanja naših najboljih tenisera predvođenih Novakom Đokovićem. Kraljevčani su na pravi način ispratili i nagradili "kraljice" za sve uspehe u proteklom periodu. Bilo je evidentno da su luksemburžanke bile zbunjene, jer nikada nisu igrale pred ovakvim brojem gledalaca i u ovakvom...\n19.11.2016 20:52 Vojkan Andrejić 1041\n19.11.2016 18:24 FK Mačva 4642\nFudbalski klub „Mačva“ Šabac sada je i zvanično jesenji prvak Prve lige Srbije. FK "Mačva" Šabac jesenji prvak Prve lige Srbije Utakmica poslednjeg, 15. kola prvog dela prvenstva Šapčanima nije donela pobedu, ali izuzetno kvalitetna igra i veliki uspeh crveno-crnih doveo ih je do titule jesenjeg prvaka Prve lige Srbije....\n19.11.2016 17:28 Vojkan Andrejić 1345\nSLS: Nišlije skliznule niz Banovo brdo\nNijedna tradicija ne može večno da traje, pa tako ni nepobedivost Radničkog u duelima sa Čukaričkim. Od kako su se 2012. godine vratile u Superligu, Nišlije nisu znale za poraz u duelima sa „brđanima“, sve do danas... A danas su prošle kao bose po trnju: Čukarički – Radnički 4:1 (2:0). Da neće biti dobro po niški...\n19.11.2016 17:19 kgsport.info 2496\nFudbaleri Radničkog 1923 nisu uspeli da upišu sva tri boda na gostovanju ekipi FAP-a u poslednjoj utakmici ove jeseni na srpskoligaškom zapadu. Tim sa „Čika Dače“ je u Priboj doputovao sa epitetom jesenjeg prvaka, ali to nije uspeo da opravda na terenu, već je do samog finiša utakmice strepeo, pošto je domaćin sve do 80. minuta bio u...\n19.11.2016 16:07 Stojan Petković 2493\nLider na tabeli ostvario je minimalnu pobedu na svom terenu i tako potvrdio dominaciju među klubove Zone Morava. No, do bodova je trebalo mnogo napora jer je Sušica, poslednjeplasirana ekipa u Zoni, bila dugo ravnopravan rival. Slučajni putnik namernik koji ne prati fudbalska zbivanja u ovoj ligi ne bi mogao da poveruje da je ovo meč timova koje na tabeli razdvaja čitava...\n19.11.2016 15:26 Aleksandar Daišević 1656\nNa kraju jedne lepe jeseni mladi fudbaleri Kikera su razočarali i u najlošpijoj partiji pretrpeli zasluženi piraz od borbene čete iz Novog Pazara. U prvih 45 minuta potpuna inicijativa Kikera, nekoliko lepih prilika imali su domaći, dok je gost imao kolosalnu šansu preko Hadžibulića, ali je šutirao pored gola. U 35. minutu, posle kornera, odličan skok J. Petrovića koji je...\n19.11.2016 13:48 plusonline.rs 1015\nPotvrdilo se ono o čemu smo posle većina utakmica, makar odigranih u Pirotu, tvrdili. Podmladak Radničkog po kvalitetu igara, vrednostima ovih momaka, ne zaslužuje plasman koji je zauzimao. Uzalud je žaliti za šansama protiv Mačve i Voždovca, čudnih odluka sudije protiv Čukaričkog i Lokomitive , sve to se sada ne može promeniti!!!. Ali , sve to pokazalo je...\n19.11.2016 13:19 RSS 2296\nU Madridu se ovog vikenda održava Mediteransko prvenstvo u rvanju za seniore i juniore, a rvačka reprezentacija Srbije, kao i uvek, juriša na najveće domete. Srpsku reprezentaciju u Madridu predvodiće olimpijski šampion Davor Štefanek, čiji je nastup još uvek neizvestan, a ukoliko bude nastupao, biće to u kategoriji do 75kg. Pored Štefaneka, put...


Dodjeli podsticaja prethodi terenski obilazak\nBANJALUKA – Pravilnik o uslovima i načinima ostvarivanja prava na novčane podsticaje za razvoj poljoprivrede i sela za ovu godinu obezbijedio je mogućnost davanja većih sredstava korisnicima, kao i mogućnost većeg sufinansiranja u odnosu na prošlu godinu, rekao je danas pomoćnik ministra za poljoprivredu, šumarstvo i vodoprivredu RS Zoran Kovačević.\nOn je na konferenciji za novinare u Banjaluci naveo da se Pravilnik, koji je logičan slijed Plana raspodjele sredstava, poboljšava iz godine u godinu, ali i da većina mjera, između ostalog, podrazumijeva i pregled stanja na terenu prije isplate sredstava.\nKovačević je pojasnio da se komisijskim radom na terenu utvrđuju dodatni uslovi koje podnosilac zahtjeva za podsticaje treba da ispuni da bi ostvario pravo na novčana sredstva.\nPrema njegovim riječima, za prvu grupu mjera u koje spada podrška proizvodnji i dohotku, Pravilnik je povoljniji u odnosu na prošlu godinu, jer je sada procenat sufinansiranja sa 10 povećan na 15 odsto od tržišne cijene.\nKovačević je naveo da je u mjerama ruralnog razvoja, ove godine postignuta saglasnost sa korisnicima da dati Pravilnik ima razvojni karakter s ciljem da poljoprivredni proizvođači postignu konkurentnost svojih proizvoda.\nOn je dodao da je, takođe, pružena mogućnost za provođenje niza aktivnosti na bazi sufinansiranja s ciljem provođenja mjera u oblasti poboljšanja uslova života i prihoda u seoskoj ekonomiji.


VIŠKOVIĆ: Ekonomija Srpske se oporavlja, BDP porastao 2,1 odsto | Banjaluka.net\nVIŠKOVIĆ: Ekonomija Srpske se oporavlja, BDP porastao 2,1 odsto\nPredsjednik Vlade Republike Srpske Radovan Višković rekao je večeras da Republika Srpska u prvom kvartalu ove godine bilježi rast BDP-a od 2,1 odsto, što je jedan od najboljih rezultata u regionu.\nOn je istakao da svi pokazatelji ukazuju da se ekonomija oporavlja od posljedica pandemije virusa korona, prenosi RTRS.\nVišković je naveo i da je pokrivenost uvoza izvozom u Republici Srpskoj zadržana na nivou od 83 odsto, što uz rast BDP-a, kako je rekao, jasno ukazuje da mjere Vlade Republike Srpske na očuvanju ekonomije u doba pandemije daju konkretne rezultate.\nOn je podsjetio da je Vlada pripremila set zakonskih rješenja kojim bi trebalo da bude regulisano povećanje plata u Srpskoj.\n– Pripremamo set zakona kojim ćemo rasteretiti poslodavce podizanjem neporezivog dijela ličnih primanja. Na taj način, poslodavci će taj dio moći usmjeriti u povećanje plata radnicima – rekao je premijer Srpske.\nVišković je večeras uručio priznanje Privredne komore Republike Srpske za Mlijekoprodukt iz Kozarske Dubice koji je proglašen najuspješnijim privrednim društvom u Srpskoj u kategoriji velikih privrednih društava.


AVRAMOPOULOS: Sporazum dodatna vrijednost u smislu jačanja upravljanja granicama | Analitika - Informativni Portal\nAVRAMOPOULOS: Sporazum dodatna vrijednost u smislu jačanja upravljanja granicama\nEvropska unija i Zapadni Balkan se, tokom poslednjih godina, sve više približavaju jedno drugom, produbljujući dugotrajne veze i odnose širom našeg evropskog kontinenta.\nObjavljeno: 18. 07. 2018 - 11:29\nPiše: Dimitris Avramopoulos\nS jedne strane, trenutni migracioni i bezbjednosni izazovi pokazali su da se isti mogu rješavati samo kroz zajednički i prekogranični pristup, a Zapadni Balkan je bio i ostao najvažniji partner u ovom poduhvatu. Sa druge strane, evropski put se još jednom pokazao kao jedina održiva sudbina za zemlje Zapadnog Balkana - što je dodatno osnaženo Strategijom EU za Zapadni Balkan i vjerodostojnom perspektivom proširenja.\nDanas smo na početku još jednog važnog poglavlja u našoj zajedničkoj istoriji, posebno kada govorimo o mobilnosti i migracijama – kao i zajedničkim upravljanjem istima.\nTakođe će patrolirati duž granice vršeći nadzor granice, pri čemu takođe mogu koristiti i tehničku opremu. Ovaj sporazum ima značajnu dodatnu vrijednost u smislu jačanja upravljanja granicama, borbe protiv neleganih migracija i krijumčarenja migranata u ovom regionu. On ima posebnu težinu u trenutnom kontekstu, kada se bilježi povećanje broja nelegalnih ulazaka i graničnih prelaza duž obalne rute koja vodi kroz Zapadni Balkana, te kao takav predstavlja važan instrument za zaustavljanje nelegalnih kretanja.\nŠto je još važnije, ovakav sporazum predstavlja instrument koji ukazuje na spremnost za veće izazove u budućnosti i predstavlja naredni korak u saradnji sa Evropskom agencijom za graničnu i obalsku stražu – korak koji je od velike važnosti i u najboljem interesu zemalja Zapadnog Balkana i Evropske unije.\nJačanje upravljanja granicama ide ruku pod ruku sa još jednim ključnim elementom naše saradnje: mobilnošću koju omogućava bezvizni režim putovanja. Uvijek sam govorio da se nadam da smo veoma blizu trenutku u kome će čitav ovaj region uživati u mogućnosti bezviznog režima. Takav režim znači mnogo svim našim građanima, i predstavlja mogućnost da ih približimo u profesionalnom, ekonomskom i kulturnom smislu. Istovremeno, bezvizno putovanje podrazumijeva određena prava i odgovornosti - i kada se takav status dobije, svi moraju da se postaraju da mjerila ostanu ispunjena i da ne bude zloupotreba ili situacija koje bi se ugrozile jedno tako veliko postignuće.\n(Autor je evropski komesar za migracije)


O projektu - Romska platforma\nRomska platforma je projekat čiji je cilj da aktivno prikuplja i objavljuje informacije o slučajevima kršenja ljudskih prava nad pripadnicima romske zajednice u Srbiji, kao i da pruži podršku Romima i Romkinjama čija su prava ugrožena. Ideja za projekat je došla od strane Nacionalnog demokratskog instituta (NDI) i romskih aktivista i lidera koji su u okviru Institutovog regionalnog programa Jačanje međuetničkog političkog diskursa i inkluzije manjina, finansiranog od strane Nacionalne zadužbine za demokratiju (NED), osmislili uspostavljanje Platforme. Prethodno, istraživanje javnog mnjenja o percepciji građana o manjinama u Srbiji koje je NDI izveo krajem 2018. godine je još jednom potvrdilo da su Romi najmarginalizovanija manjinska zajednica na ovim prostorima. Inspiracija za ovaj projekat došla je i od uspešno vođene platforme Da Se Zna, koja se bavi dokumentovanjem slučajeva nasilja i diskriminacije nad LGBI+ osobama i pružanjem pravne i psihološke pomoći. Temelj za izgradnju Romske platforme, postavljen je tokom konsultativnog procesa vođenog od strane Instituta početkom 2020. godine, a zaključci su pomogli da se Platforma oblikuje onako kako izgleda danas.\nUz podršku NDI-ja, projektom upravljaju sledeća romska udruženja:\nUdruženje Društvo Roma (UDR) je udruženje građana osnovano 1997. godine u Zaječaru sa ciljem podrške ostvarivanju, zaštiti i unapređenju važećih zakona u oblastima važnim za nacionalne manjine. Udruženje se u tom smislu bavi ostvarivanjem prava i unapređenjem položaja Roma i drugih etničkih zajednica, zaštitom integriteta i dostojanstva pripadnika manjina. Rad Udruženja je posebno fokusiran na obrazovanje i usavršavanje mladih, što se odnosi najviše na podršku prilikom upisa učenika u osnovne i srednje škole, kao i na fakultete. U skladu sa potrebama građana romske zajednice, UDR aktivno radi na poboljšanju uslova u oblastima zapošljavanja, stanovanja, socijalne zaštine i zdravstva, kako bi se stekli uslovi za stvarnu inkluziju Roma i Romkinja u društvo u Srbiji. UDR svoje aktivnosti sprovodi pre svega na teritoriji Grada Zaječara, ali ima ambiciju da doprinese poboljšanju položaja Roma i na regionalnom i nacionalnom nivou.\nUdruženje romskih studenata (URS) je reprezentativna organizacija studenata Roma na Univerzitetu u Novom Sadu, prepoznata članom 82. Statuta Univerziteta u Novom Sadu. Kao takva organizacija van redovnog izbornog procesa imenuje svake godine jednog člana u studentski parlament Univerziteta koji predstavlja studente Rome. URS je osnovan 2000. godine u Novom Sadu i iako studentska organizacija, Udruženje je aktivno i u drugim oblastima poput izrade politika (policy), zastupanja i mobilizacije zajednice. U tom smislu URS je fasilitirao izradu i usvajanje lokalnih akcionih planova u 7 opština u Vojvodini i Akcionog plana za zapošljavanje Roma u opštini Bečej. Jedno od najvažnijih dostignuća organizacije je da je 2007. godine dobila prvu nagradu na konkursu Saveta Evrope za najbolji kratak film protiv predrasuda koju je uručio čuveni režiser Toni Gatlif. Takodje, 2018. godine Tempus Erasmus + fondacija uručila je URS-u specijalnu nagradu za primer dobre prakse u karijernom vođenju.\nRomani Asvin je grupa romskih aktivistkinja i aktivista koja je nastala u februaru 2020. godine sa ciljem da predstavlja glas romske omladine u javnosti i da se pre svega bavi obrazovanjem mladih Roma i Romkinja. Težište aktivnosti organizacije je na što većem uključivanju mladih u formalni obrazovni sistem, kao i promocija sticanja korisnih znanja i veština kroz neformalno obrazovanje. Verujući da svet ostaje na mladima i da su mladi Romkinje i Romi najveća pokretačka snaga koju romska zajednica u Srbiji ima, Romani Asvin svojim projektima pokušava da otvori dijalog unutar same zajednice kako bi se Romi u što većoj meri aktivno uključili u rešavanje problema i izazova sa kojim se suočavaju. Organizacija je posvećena borbi protiv diskriminacije i predrasuda koji su najveći neprijatelj romske zajednice spolja.


Paus papir A3 500 lista - Idealno.rs\nPočetna / Kancelarija i škola / Papir i papirna konfekcija / Papir / Paus papir A3 500 lista\nPonuda prodavnice BSIDE za proizvod Paus papir A3 500 lista. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Paus papir A3 500 lista i izberi najbolju. Papir iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Paus papir A3 500 lista i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Paus papir A3 500 lista se mogu razlikovati od onih u internet prodavnici u kojoj obavljaš kupovinu. Paus papir A3 500 lista je dostupan u prodavnici BSIDE po ceni, koja je navedena pored svakog prodavca u meniju "Prodavnice".\nGarantne uslove za Paus papir A3 500 lista proveri u prodavnici u kojoj nameravaš da obaviš kupovinu. Slika za Paus papir A3 500 lista je simbolična, zato se pre kupovine u prodavnici uveri da je proizvod isti.\nPaus papir ž 500 lista


Vučić: SNS će još dugo vladati Srbijom (VIDEO)\nTekst 18.09.2012 13:26 Tweet\nVučić: SNS će još dugo vladati Srbijom (VIDEO) Očekujem u narednom periodu da napadi na mene i stranku koju trenutno vodim budu još žešći i još veći, izjavio je potpredsednik Vlade Srbije i ministar odbrane Aleksandar Vucić.\nPotpredsednik Vlade Srbije i ministar odbrane Aleksandar Vucić izjavio je da očekuje da će oni kojima ne odgovara obracun sa korupcijom u Srbiji intenzivirati napade na njega i Srpsku naprednu stranku.\n"Očekujem u narednom periodu da napadi na mene i stranku koju trenutno vodim budu još žešći i još veći, i ne mislim da će se skoro završiti, jer malo kome odgovara da se konačno neke stvari u Srbiji otvore", rekao je Vučić novinarima prilikom posete Vojnotehničkom institutu.\nVučić o korupciji: Obračun sa mnogo moćnim i opasnim ljudima (VIDEO)\nVučić: Nemam mnogo lepih vesti oko uslova za EU\nVučić nije želeo da iznosi nove detalje o slučaju kupovine nemačkog udela u listu "Politika", poručivši da će se vlada postarati da državna imovina i prava države u tom mediju budu zaštićeni.\nPitajte Bogićevića ko ga je naterao da kupi "Politiku"\nOn nije želeo da iznese svoja saznanja o tome ko je vlasnika "Farmakoma" primorao da kupi pedset odsto udela u "Politici", poručivši novinarima da to pitanje postave Miroslavu Bogićeviću.\n"Ako mislite da je on bio strašno zaintresovan za novosadski ''Dnevnik'' pošto mu je od neprocenjivog značaja za njegov biznis bilo kako će da izveštava čuveni visokotiražni novosadski ''Dnevnik'', teško ćete me u to uvereti", rekao je Vučić.\nUpitan da li je nova vlada spremna da se na neki način nagodi sa Bogićevićem, Vučić je rekao da on protivpravnim nagodbama nije sklon.\n"Neki ljudi znaju da bi strpali pare u džep i da bi se dogovarali sa nekim biznismenima i, polazeći od sebe, oni zamišljaju da tako rade i neki drugi, ali kažem im da mi ne pada na pamet da to radim, samo neću da dozvolim nekim drugim ljudima kojima protivpravno delovanje nije strano da, kad vide da je neko u teškoj situaciji, krenu da otimaju imovinu", rekao je Vučić.\nVučić je izjavio da ne zna da li će biti jedini kandidat za predsednika stranke, kojaće, kako je ocenio, biti vodeća u narednih šest do sedam godina.\n"Prema poslednjim istraživanjima jasno je da će u narednih, ne bih se usudilo da kažem deceniju, ali šest do sedam godina, SNS biti vodeća snaga u srpskom društvu. Dramatična je razlika izmedju nas i ostalih da nije ukusno ni uporedjivati", rekao je Vučić.\nVučić je novinarima u Beogradu rekao da proces kandidovanja i delegiranja još nije završen i da će izbori i za druge funkcije biti demokratski.\nPretraga po temi: Aleksandar Vučić, SNS, Politika, Miroslav Bogićević POVEZANE VESTI\nVUČIĆ SA ADMIRALOM NATO: Kfor ostaje na Kosovu Vučić hapsi ministra u svojoj vladi?! VUK DRAŠKOVIĆ PONOVO IZNENAĐUJE: Verujem Aleksandru Vučiću Đilas: DS je poslednja brana uvođenju diktature Vučić optimista: Očekujem datum 28. juna, mnogo smo toga uradili FACEBOOK KOMENTARI


Uslovi korišćenja - Zaštita bilja online\nUslovi korišćenja i pravila sadržana u ovom dokumentu se odnose na sve posetioce i korisnike sajta Zaštita bilja online (zastitabilja.shopmania.biz).\nZaštita bilja online (zastitabilja.shopmania.biz) sajt je u vlasništvu firme KGL-Voćno lozni rasadnik, sa matičnim brojem 17537130 i sedištem u Kolubarski trg 7, Beogradski, Lazarevac. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta Zaštita bilja online (zastitabilja.shopmania.biz) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Zaštita bilja online (zastitabilja.shopmania.biz) nije odgovoran za bilo koju štetu koja može da se desi od neautorizovanog pristupa Vašem nalogu.\nZaštita bilja online (zastitabilja.shopmania.biz) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da Zaštita bilja online (zastitabilja.shopmania.biz) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Dalaj lama pozvao EU da konstruktivno kritikuje Kinu\nBeta 15. septembra 2016. 12:25\nTibetanski duhovni vodja dalaj lama pozvao je danas Evropsku uniju (EU) da „konstruktivno kritikuje Kinu“ u vezi sa pitanjem Tibeta.\n„EU može pomoći budućnosti Kine konstruktivnim kritikama koje su ponekad neophodne, naročito u trenutku kada se kineski lideri, čak i oni konzervativni, ne slažu oko načina na koji bi trebalo tretirati tibetansko pitanje“, rekao je dalaj lama u govoru pred Komisijom za spoljne poslove Evropskog parlamenta u Strazburu.\nOn je ocenio da kritike EU mogu uticati na kineske vlasti što, kako je naveo, nije bio slučaj tokom 60-tih i 70-tih godina prošlog veka, kada ih „nije bilo briga šta misli ostatak sveta“.\nDalaj lama je takodje istakao da se povukao iz političkog života, ali je pozvao evropske poslanike da razgovaraju sa kineskim zvaničnicima o pitanju Tibeta, navodeći da je to „dragocen dokaz podrške za tibetanski narod“.\n„Kineski lideri moraju konačno shvatiti da problem Tibeta treba rešiti na razuman način, jer on neće nestati“, kazao je dalaj lama i dodao da „Tibet ne želi da bude odvojen i udaljen od Kine“.\nPredsednik Komisije za spoljne poslove, nemački poslanik Elmar Brok, rekao je da je „bilo pritisaka da sastanak sa dalaj lamom bude otkazan“, ali da „Evropski parlament ima pravo da se sastane kad god želi“.\nDalaj lama od ponedeljka boravi u poseti Francuskoj, prvoj u poslednjih pet godina, ali se nije sastao sa francuskim zvaničnicima koji ne žele da ugroze odnose sa Kinom.\nOn će takodje posetiti Savet Evrope i održati govor u Palati Evropa u Strazburu, kao i više predavanja.


Nigerija: Otete učenice vjerovatno izvedene iz zemlje - Klix.ba\nNigerija: Otete učenice vjerovatno izvedene iz zemlje\n5.5.2014. u 21:31\nSjedinjene Američke Države su potvrdile u ponedjeljak kako strahuju da su brojne maloljetnice među 276 nigerijskih učenica koje je prije tri sedmice otela na sjeveru Nigerije ekstremistička grupa Boko Haram odvedene iz zemlje.\n"Mnoge od njih su vjerovatno odvedene iz Nigerije u susjedne zemlje", objasnila je glasnogovornica Američke diplomacije Marie Harf.\nU ponedjeljak je vođa ekstremističke grupe Abubakar Shekau u jednom video-snimku preuzeo odgovornost za otmicu više od 200 učenica na sjeveroistoku Nigerije kako bi ih prodali kao "robinje" i prisilno "udali".\nMarie Harf je precizirala da SAD pruža pomoć Nigeriji u obliku razmjenjivanja obavještenja.\nNigerijski predsjednik Goodluck Jonathan, koji je prvi put u nedjelju komentirao napad na učenice, izdao je naredbu da se "učini sve" kako bi se garantiralo oslobađanje učenica i izrazio nadu da će SAD pomoći da se riješe veliki sigurnosni problemi njegove zemlje.


Trgovinska struka — Srednja medicinska i IT gimnazija\nKursevi i obuke Trgovinska struka\nFokus teorijskog dela edukacije će biti stavljen na WMS, odnosno Warehouse Management System, a prisutni će za vreme trajanja praktične nastave biti upoznati i sa svim onim postupcima, koji se primenjuju za pravilno uređivanje skladišta.\nNa brojnim primerima iz prakse će tokom teorijskog dela edukacije, polaznicima biti objašnjeno po kojim pravilima se određeni prostor u prodajnom objektu aranžira, te kako se privlače potencijalni kupci na taj način, a pohađaće i praksu.\nKurs i obuka za kasira - prodavca\nU sklopu i teorijskog i praktičnog dela, koje pomenuta edukacija podrazumeva, polaznici uče da koriste kase različitih vrsta, ali i da pravilno naplaćuju brojne vrste artikala, kao i da vode evidenciju i da pravilno komuniciraju sa kupcima.\nKurs i obuka za magacionera\nIako će polaznik morati da prisustvuje predavanjima, svakako je njegova obaveza da pohađa i praksu. Pored ostalog će biti upoznat sa postupkom pakovanja različitih vrsta proizvoda, ali i sa procesom pravilne organizacije određenog prostora.\nKurs i obuka za prodavca građevinskog i ogrevnog materijala\nPrimarno će polaznik edukacije naučiti koje vrste kako ogrevnog, tako i građevinskog materijala se prodaju, a upoznaće i njihove karakteristike. Fokus praktičnog dela nastave će biti stavljen na poboljšanje komunikacijskih sposobnosti.\nKurs i obuka za prodavca mesa u marketima\nDa bi neko mogao da vrši prodaju konkretne namirnice, mora da bude upoznat kako sa postupkom njenog pravilnog čuvanja, tako i sa korišćenjem različitih uređaja za merenje. A izuzev teorijskog dela, ova edukacija uključuje i praktičan rad.\nKurs i obuka za prodavca mešovite robe\nSem sticanja teorijskih znanja o postupku prijema i izlaganja robe, te njenog prezentovanja i prodaje potencijalnim kupcima, polaznici će imati prilike da tokom prakse nauče da koriste fiskalnu kasu i da poboljšaju komunikacijske veštine.\nKurs i obuka za prodavca metalne i električne robe\nPredviđeno je da polaznici budu teorijski, a posle toga na praksi upoznati sa načinom komunikacije sa potencijalnim kupcima i sa procesom prezentovanja konkretnih proizvoda. A naučiće i od čega je sačinjen svaki proizvod u asortimanu.\nKurs i obuka za prodavca naftnih derivata\nSvakako će polaznici tokom teorijskog dela edukacije biti upoznati sa različitim vrstama naftnih derivata i njihovim osobenostima, a u toku prakse će akcenat biti stavljen na sam proces prodaje i obaveze koje će morati da izvršavaju.\nKurs i obuka za skladištera\nUz teorijski deo, polaznici treba da pohađaju i praktičnu nastavu, a između ostalog će naučiti da vrše prijem i izdavanje robe, te da vode evidenciju o svemu tome u skladu sa pravilima, ali i da održavaju higijenu i manipulišu robom.\nBrojni obrazovni profili u oblasti trgovine, koji su trećeg ili četvrtog stepena vrlo su često izbor svršenih osnovaca, jer informacije pokazuju da imaju odličnu prođu na tržištu rada, te da posao u struci relativno lako mogu da pronađu. Takođe se neretko i mnogi odlučuju za stručno osposobljavanje za neko od zanimanja u okviru ove struke ili, pak za postupak prekvalifikacije, odnosno dokvalifikacije za odabrani obrazovni profil. Mada se mora naglasiti da sve obuke i kursevi u okviru kategorije trgovinska struka uključuju i princip redovnog, kao i vanrednog školovanja.\nMoramo napomenuti i da kandidati, koji su tokom prethodnog školovanja stekli diplomu za obrazovni profil trećeg, odnosno četvrtog stepena u nekoj drugoj struci, imaju mogućnost da odaberu za koje zanimanje trgovinske struke žele da se prekvalifikuju, uz uslov da ono bude istog stepena. A ako žele da izvrše dokvalifikaciju, to podrazumeva da će izabrati onaj obrazovni profil u ovoj struci koji je viši za jedan stepen od prethodnog.\nIzmeđu ostalog, otvorena je mogućnost da zainteresovani kandidati steknu kvalifikacije za zanimanje prodavac mešovite robe, a organizuje se i specijalizovani kurs i obuka za aranžera u trgovini i za obrazovni profil magacioner.\nSvakako treba pomenuti i stručni seminar - naučite da upravljate skladištem, kao i edukaciju koja kandidatima pruža priliku da steknu diplomu za obrazovni profil kasir - prodavac. A u ponudi navedene obrazovne institucije su i kursevi i obuke za prodavca mesa u marketima i za prodavca metalne i električne robe. Svima onima koji za tim imaju potrebu i interesovanje se nudi stručna obuka i kurs za prodavca građevinskog materijala.\nJoš se mora pomenuti i specijalizovani seminar za prodavca naftnih derivata, kao i edukacija nakon čijeg pohađanja kandidati postaju vlasnici diplome da zanimanje skladišter.\nNevezano za to koji od svih ponuđenih programa budu izabrali, zainteresovani moraju znati da se nastava u okviru ove škole organizuje na osnovu onih pravila, koja donosi Ministarstvo prosvete, nauke i tehnološkog razvoja Republike Srbije.\nKako obuke i kursevi za zanimanja u okviru kategorije trgovinska struka uglavnom uključuju i teorijski deo i praktičnu nastavu, jasno je da se od svakog prijavljenog zahteva da i jedan i drugi segment pohađaju u tačno definisanom trajanju.\nPredavanja će polaznici pratiti baš onako kako im odgovara, jer je otvorena mogućnost da to učine ili online ili direktno u namenskim prostorijama ove škole, a u skladu sa klasičnim principom. U slučaju da se opredele za praćenje predavanja preko interneta, biće u obavezi ne samo da poseduju računar sa određenim karakteristikama, već i da posebnu vrstu softvera na njega pre početka edukacije instaliraju. Budući da je predviđeno da se i online i klasični kurs i obuka za zanimanja trgovinske struke organizuju kroz individualnu, poluindividualnu ili grupnu nastavu, to znači da svaki polaznik pojedinačno vrši odabir između svih tih tipova edukacija.\nKada je u pitanju praktičan deo, koji je uključen u skoro sve pomenute edukacije za obrazovne profile trgovinske struke, naglašavamo da su za njegovo sprovođenje zaduženi stručnjaci koji važe za najbolje u ovoj oblasti i sa kojima škola ima višegodišnju saradnju.\nRazjasnićemo i vrlo važno nedoumicu, budući da je imaju mnogi kandidati, a ona se odnosi na priznatost diplome, koju stiču po završetku odabranog obrazovnog programa. Naime, u pitanju je dokument koji se smatra u potpunosti zakonski važećim, zato što ga izdaje obrazovna institucija, čiji svi kursevi i obuke za zanimanja u okviru kategorije trgovinska struka imaju potrebne sertifikate, izdate od strane relevantnih institucija naše zemlje. Kandidati bi, svakako trebalo da konkretni sertifikat, odnosno diplomu unesu u svoju radnu biografiju, a kako bi prilikom konkurisanja za određeni posao imali relevantan dokaz o osposobljenosti za rad. Uz to bi valjalo da zatraže pri konkretnoj filijali Nacionalne službe za zapošljavanje, a u kojoj se nalazi i njihov radni dosije, da se taj dokument u njega upiše u skladu sa zakonskom procedurom.\nSvakog dana u toku kalendarske godine i to u radno vreme škole se može izvršiti prijavljivanje za praćenje odabrane edukacije, ličnim dolaskom zainteresovanog i preko telefona, a u bilo koje doba on može i da prijavu izvrši elektronskim putem. Za koji god od načina da se odluči, potrebno je da dostavi sve podatke, a što podrazumeva kako ime i prezime, tako i informacije za kontakt, ali i datum rođenja prijavljenog. Od njega se zahteva da u prostorijama škole bude lično prisutan, kada bude bio zakazan upis i da, svakako uz sebe tom prilikom ima potrebnu dokumentaciju, a o čemu će ga prethodno na propisan način obavestiti ovlašćeni predstavnik navedene obrazovne institucije.


Udes kod Kruševca – poginuo mladić, dve osobe povređene - 12.08.2021, Sputnik Srbija\nUdes kod Kruševca – poginuo mladić, dve osobe povređene\nJedan mladić je poginuo, a dve osobe su povređene u saobraćajnoj nesreći na Bruskom putu kod Kruševca. 12.08.2021, Sputnik Srbija\nNesreća se dogodila sinoć nešto posle 22.30, kada su se sudarila dva automobila kruševačkih tablica.Kako RTS saznaje, iz prevrnutog automobila marke "alfa romeo" brzom intervencijom policije i vatrogasaca izvučene su dve povređene osobe i sa još jednom iz vozila marke "škoda", kolima Hitne pomoći prebačene u kruševačku bolnicu.Prema nezvaničnim saznanjima javnog servisa, u bolnici je od posledica povreda preminuo mladić iz Blaca star 20 godina.Za sada nije poznata težina povreda ostale dve hospitalizovane osobe.Prema prvim još nepotvrđenim informacijama, uzrok nezgode je neustupanje prava prvenstva na raskrsnici kod Mudrakovca.\nsaobraćajna nesreća, udes, društvo\n07:50 12.08.2021 (Osveženo: 03:15 26.08.2021)\nJedan mladić je poginuo, a dve osobe su povređene u saobraćajnoj nesreći na Bruskom putu kod Kruševca.\nNesreća se dogodila sinoć nešto posle 22.30, kada su se sudarila dva automobila kruševačkih tablica.\nKako RTS saznaje, iz prevrnutog automobila marke "alfa romeo" brzom intervencijom policije i vatrogasaca izvučene su dve povređene osobe i sa još jednom iz vozila marke "škoda", kolima Hitne pomoći prebačene u kruševačku bolnicu.\nPrema nezvaničnim saznanjima javnog servisa, u bolnici je od posledica povreda preminuo mladić iz Blaca star 20 godina.\nZa sada nije poznata težina povreda ostale dve hospitalizovane osobe.\nPrema prvim još nepotvrđenim informacijama, uzrok nezgode je neustupanje prava prvenstva na raskrsnici kod Mudrakovca.


Ruecker: Samo UNMIK može organizirati izbore na Kosovu - Klix.ba\nRuecker: Samo UNMIK može organizirati izbore na Kosovu\n10.4.2008. u 20:39\nŠef UNMIK-a Joachim Ruecker izjavio je danas da Srbija ne može ni da organizira ni da održava lokalne izbore na Kosovu jer to predstavlja kršenje Rezolucije 1244 Vijeća sigurnosti UN-a, istakavši da izbore u Pokrajini može da organizira samo UNMIK.\n"Srbija ne može da organizira lokalne izbore na Kosovu, i to će biti naš osnovni odgovor. Također, jasno ću staviti do znanja da, ukoliko Srbija pokuša da organizira lokalne izbore, oni neće biti validni", rekao je Ruecker u intervjuu za BBC.\nUpitan o organiziranju srpskih parlamentarnih izbora također zakazanih za 11. maja, Ruecker je rekao da UNMIK te izbore neće organizirati, ali da neće ni sprečavati njihovo održavanje na teritoriji Kosova.\nŠef UNMIK-a je naveo da je prošle sedmice kontaktirao sa zvaničnicima iz Srbije, pošto je iz medija saznao da Beograd namjerava da na Kosovu organizira parlamentarne i lokalne izbore.\n"Pitao sam ih da li je to istina i stavio sam im do znanja da, ako je istina, to predstavlja gaženje Rezolucije 1244, mandata UNMIK-a i da je to neprihvatljivo", rekao je on.\nRuecker, koji je dobio pismo srpskih vlasti u kojem se potvrđuje namjera da se na Kosovu održe i lokalni izbori, rekao je da će konačan odgovor dati "nakon konsultacija sa stranama koje imaju interes po ovom pitanju".


Postporođajna depresija: Da li smemo da pijemo antidepresive tokom dojenja? @ Cafe.ba\nPostporođajna depresija: Da li smemo da pijemo antidepresive tokom dojenja?\nUkoliko osetite ove simptome postporođajne depresije jako je važno na vreme da primetite kada je vreme da se obratite stručnom licu.\nMnoge žene se pitaju na koji način se nositi sa ovakvim promenama, a jedna gledateljka emisiji 150 minuta koja se emituje na TV Prva pita se da li lekovi koje bi eventualno dobila za lečenje depresije mogu da utiču na dojenje.\nU Srbiji od postporođajne depresije pati jedna od deset porodilja, a ako se ova bolest ne leči, lako može da preraste u kliničku depresiju. Takvo stanje ugrožava najviše majku, ali trpi i dete i porodica.\nDoktorka Tatjana Vlašković Jovićević, specijalista psihijatrije, pokušala je da objasni čudna osećanja sa kojima se žene nose nakon porođaja, kako da znamo kada prolazna depresija postaje ozbiljnija i da li antidepresivi mogu da se koriste tokom dojenja.\nUpoznale ste muškarca koji vam se dopada i ne znate da li je uzvraćeno?


Ružić: Izbori neće usporiti evrointegracije : Nadlanu.com\nRužić: Izbori neće usporiti evrointegracije\nObjavljeno 10. feb 2014. / 18:50:16\n"Izbori su najdemokratski način izjašnjavanja građana. Neko će reći da im nije vreme, neko da im je dobar trenutak, ja bih rekao da je ovo najmanje loš trenutak jer ćemo nakon kratke kampanje i brzog formiranja vlade nastaviti da kormilarimo ovim procesom", rekao je Ružić.\nOn je, na konferenciji "Izazovi koji Srbiju očekuju na putu ka EU", rekao da izbori neće biti prepreka tom procesu, jer će skrininzi u različitim poglavljima pregovora biti održani u skladu sa ugovorenom dinamikom.\nPromene u vladi će, kako je objasnio, za posledicu imati smenu nekih državnih sekretara koji predvode pregovaračke timove u različitim poglavljima, ali to, uveren je, neće suštinski uticati na proces pregovora.\nNa konferenciji, koju su organizovali nemačka fondacija "Fridrih Ebert" i "Global progresiv forum", inicijativa poslanika socijaldemokratske orijentacije u Evropskom parlamentu, Ružić je rekao da je tehnička osposobljenost srpskih pregovaračkih timova takva da se proces usklađivanja sa evropskim pravnim tekovinama može odvijati bez obzira na političke obrte u Srbiji.\nRužić je istakao da je ambicija da Srbija završi pregovore do kraja 2019. godine realistična, ali da moraju da budu dosledno činjeni unutrašnji napori da se sprovode reforme, čak i onda kada one imaju kratkoročne negativne političke efekte.\n"Skoro 70 odsto građana podržava reformisanje društva i to govori o tome koliko smo blizu reformama, ali je važno da shvatimo da one neće doći same od sebe. Važno je da postoji politička volja. Bez obzira na kratkoročne negativne efekte nekih reformi, imaćemo dugoročne kvalitativne pomake nabolje za građane", istakao je on.\nPredsednica Odbora za evrointegracije u poslednjem sazivu Skupštine Srbije Nataša Vučković konstatovala je da u našem društvu, bez obzira na veliki korak koji je država načinila u oblasti evrointegracija, i dalje postoji ekstremizam koji se ispoljava kao otpor primeni evropskih vrednosti.\nPrema njenim rečima, takvo raspoloženje se ogleda pre svega u napadima na manjine i manjinske grupe, na šta država nije adekvatno reagovala procesuirajući one koji su bili nosioci pretnji.\nPrepreka reformama je, takođe, kako je konstatovala, konfliktnost u domaćoj politici, a neki od njenih pojavanih oblika su tabloidizacija medija i defamiranje političkih protivnika.\n"Ukoliko ne budemo shvatili da moramo unaprediti kvalitet političkog dijaloga i poboljšati dijalog vlasti i opozicije, nećemo moći da računamo na ozbiljnu podršku građana procesu evrointegracija", upozorila je Vučković.\nbranko ružićevrointegracijeizbori 2014


Ogorčeni povjerioci Bobar banke prijete | Poslovni Informator\nNaslovna » Financijska tržišta » Ogorčeni povjerioci Bobar banke prijete\nPovjerioci Bobar banke ogorčeni postupkom likvidacije banke danas su na sastanku sa likvidacionim upravnikom Milom Maksimovićem zaprijetili formiranje udruženja i sudskim tužbama, jer smatraju da je „kriminal koji se desio u Bobar banci neko želi prikriti i razvodniti, kako bi se zataškala jedna od najvećih finansijskih afera u poslednjih 50 godina“.\nNakon što su povjeriocima i deponentima Bobar banke u Centru za kulturu u Bijeljini danas podijeljene zatvorene koverte sa priznatim i osporenim potraživanjima, likvidacioni upravnik Bobar banke je na ovom prvom ispitnom ročištu odgovarao na pitanja povjerilaca, sa kojima oni nisu bili zadovoljni, jer nisu dobili konkretne odgovore. Posebno ih šokirala činjenica da će prvo biti namirene preostale obaveze od 56 miliona KM prema Agenciji za osiguranje depozita BiH koja je isplatila osigurane depozite do 50.000 KM, a ostalim povjeriocima koliko preostane.\nNajviše pitanja odnosilo se na odgovornost Agencije za bankarstvo BiH u slučaju Bobar banke, o navodnim nezakonitim radnjama povezanih lica iz sastava Bobar grupacije u Bobar banci, te o mogućnosti naplate potraživanja u što kraćem vremenskom roku.\nMaksimović je izjavio da će on, kao likvidacioni upravnik preduzeti sve zakonske mjere da se u što većem procentu i što prije naplate nenaplaćena potraživanja.\n„Imamo oko 4.000 partija kredita i oko 350 tužbi izvršenja koje sam naslijedio pri preuzimanju ove funkcije. Ići ćemo na nove tužbe“, izjavio je Maksimović.\nNa pitanje zašto je u Bobar banci zadržano 35 radnika u radnom odnosu, Maksimović je odgovorio da je oko 3.500 kredita odobreno stanovništvu, te da neko treba knjižiti kreditne uplate i da je to veliko opterećenje za zaposlene.\nFond zdravstva Brčko distrikta nezadovoljan\nAleksandra Tučić, direktor Fonda zdravstvenog osiguranja Brčko distrikta kojem je u Bobar bankci „zarobljeno“ 14,7 miliona KM, nije bila zadovoljna odgovorima likvidacionog upravnika.\n„Jedno moje pitanje odnosilo se na zahtjev Fonda vezano za razlučno pravo, primjenom člana 92. Zakona o bankama RS koji se, očigledno, različito tumači i drugo pitanje, na koje nismo dobili adekvatan odgovor, tiče se podnesenih krivičnih prijava tužilaštvu, iz kojih se jasno vidi da su krediti odobravani povezanim licima“.\nNa osnovu toga, kaže Aleksandra Tučić, mogao bi se podnijeti zahtjev za uvećanje likvidacione mase, čime bi se namirili povjerioci. Na to pitanje nije bilo adekvatnog odgovora. Sastanak je, inače, protekao, kako kaže Tučićka, u nizu nejasnoća, bez konkretnih pokazatelja o prijavi potraživanja, o mogućnostima i statusu banke. Ona smatra da se prioritetnim namirivanjem Agencije za osiguranje depozita radi o selektivnoj primjeni propisa.\nTučićka kaže da su povjerioci zatečeni trenutnim stanjem, nezadovoljni i da razmišljaju o formiranju udruženja, kako bi iznašli sve pravne mogućnosti za zaštitu svojih prava.\nSvetozar Mihajlović, direktor preduzeća „Duvan“ AD kaže da su povjerioci razočarani, jer nisu dobili konkretne odgovore o tome šta je likvidacioni upravnik preduzeo da se na efikasniji način izvrši naplata potraživanja banke, kako bi se deponenti mogli namiriti u dogledno vrijeme.\n„Ostalo je da se do kraja godine namiri Agencija za osiguranje depozita BiH. Male su šanse da će nešto novca ostati i za povjerioce. Očigledno je da se kriminal koji se desio u Bobar banci želi prikriti i razvodniti, da godine prođu, da pomru deponenti i da se sve zaboravi“, kaže Mihajlović.\nOn ističe da neko pokušava zataškati jednu od najvećih afera koja se desila na ovim prostorima u proteklih 50 godina. Mihajlović kaže da deponenti moraju preduzeti mjere, formirati udruženje i suprotstaviti se pravnim argumentima Agenciji za bankarstvo RS i likvidacionoj upravi Bobar banke. Tek kada budu iscrpljeni svi domaći pravni lijekovi, onda, po njemu, treba razmišljati o zaštiti prava u Strazburu.\nPenzioner Ibrahim Vejsilović iz Brčkog kaže da je sastanak u Bijeljini doživio tako „kao da je riječ o teškom bolesniku koji boluje od raka, te kada mu se da lijek za umirenje, stanje bolesti ostaje nepromijenjeno.\n„Formiraćemo udruženje, jer mi gubimo sve, životnu ušteđevinu i ostajemo na ulici. Likvidacioni upravnik je sam priznao da je postavljen na funkciju da izmiri dug prema Agenciji za osiguranje depozita BiH. Nismo dobili garancije, niti nadu da ćemo dobiti svoj novac“, kaže Vejsilović.\nOn je izrazio nadu da se sve ovo oko Bobar banke neće dugo zadržavati na sudovima u RS i BiH, već da će se oštećenim povjeriocima i deponentima Bobar banke brzo otvoriti put ka Strazburu.\nVejsilović je postavio zanimljivo pitanje, kako su Kinezi, koji su imali novac u Bobar banci u Brčkom, na vrijeme podigli novac, prije nego što je uvedena prinudna uprava, i da li ih je neko na vrijeme obavijestio o stanju u banci, ali nije dobio odgovor na to pitanje.\nBilo je više pitanja u formi prijedloga za podnošenje krivične prijave protiv Agencije za bankarstvo RS, „koja nije kontrolisala rad banke za koju se još prije pet godina pričalo po kuloarima da je „otišla pod led“. Mile Maksimović je odgovorio da neka pitanja imaju političku pozadinu i da on ne može odgovarati u ime Agencije za bankarstvo BiH. Samo je ponovio da je 120 miliona KM kredita obezbijeđeno hipotekama i da će biti podnošene tužbe za nova izvršenja.\nMaksimović nije mogao konkretno odgovoriti, kolika su stvarna potraživanja od dužnika Bobar banke, koliko je novca do sada naplaćeno, kako je došlo do propasti ove banke?\nNa pitanje, kako je iz trezora banke navodno nestalo deset miliona KM, on je rekao da je to posao tužilaštva i nadležnih organa.\nAgenciji za osiguranje depozita u narednim mjesecima likvidaciona uprava Bobar banke mora još vratiti oko 56 miliona KM i to je Maksimovićev prevashodni zadatak.\nIzvor: Ogorčeni povjerioci Bobar banke prijete\nbanke povjerioci prijete\t2015-06-01\nTagiran sa:banke povjerioci prijete\nNazad: Sparkasse banka investira tri miliona KM u Regionalni centar u Tuzli\nNaprijed: Banke počele godinu profitom


Ministarka trgovine, turizma i telekomunikacija Tatjana Matić saopštila je da će Republika Srbija pružiti punu podršku svakoj evropskoj ili globalnoj inicijativi koja za cilj ima uređenje polja društvenih mreža na internetu.\nPovodom nastupa predsednice Evropske komisije, Ursule fon der Lejen, na Svetskom ekonomskom forumu, u kojem je zatražila oštrije regulisanje društvenih medija na mreži i veću odgovornost internet kompanija za plasiranje, odnosno kontrolu i uklanjanje neprikladnih i opasnih sadržaja, ministarka Matić je istakla je to jedan od neophodnih koraka koje je potrebno preduzeti radi pravilnog razvoja informacionog društva.\n„Država Srbija godinama radi na podizanju digitalne pismenosti naših građana, posebno dece, radi razvijanja kritičkog mišljenja prema onlajn sadržajima i porukama, a samim tim i zaštite i jačanja bezbednosti na internetu. Međutim, potrebno je da i privatni sektor preuzme veću odgovornost za sadržaje, budući da je upravo u pandemijskom periodu eskalirao značaj digitalnog okruženja u oblasti komunikacija, informisanja i obrazovanja“, istakla je Matić.\n„Društvene mreže u tom smislu danas prednjače u određivanju ljudi prema veoma važnim pitanjima, među kojima su i egzistencijalne teme i pitanja zdravlja, pa je prema tome važna i regulacija u pogledu tačnosti informacija i relevantnosti izvora. Takođe, ono što je posebno kritično jeste položaj dece i mladih koja su u pandemijskim okolnostima još više usmerena na digitalni svet, te je pored državnih institucija, roditeljske kontrole i edukacije, neophodno da i kompanije preuzmu odgovornost za njihovu bezbednost“, poručila je Matić.\nMinistarka je povodom navoda u medijima o stradalom detetu u takozvanoj „igri izazova“ putem jedne društvene mreže, naglasila da je Nacionalni kontakt centar za bezbednost dece na internetu, pri Ministarstvu trgovine, turizma i telekomunikacija, u poslednje četiri godine sprovodio edukacije i upozoravao javnost o takvim, globalnim pojavama na mreži, iako do sada u Srbiji nije potvrđen nijedan slučaj težih posledica na zdravlje i život dece.\n„Informisanja i edukacija jesu ključni za zaštitu dece, kao i svih građana, na internetu, ali krajnje je vreme da i privredni sektor razume ozbiljnost učešća u društvenom delovanju i preuzme svoj deo zakonske odgovornosti“, zaključila je Matić.\nTags: regulacija društvenih mreža, Tatjana Matić\nVučić i Dodik o saradnji i vakcinaciji građana\nBrnabić: Sutra očekujemo 40.000 doza ruske vakcine, u ponedeljak 9.800 Fajzera, fokus da dobijemo značajne količine u narednih deset dana


Za nerazvijene opštine Srpske milion KM | Trebinje Live\nZa nerazvijene opštine Srpske milion KM\nMinistarstvo uprave i lokalne samouprave Republike Srpske grantom u iznosu od milion KM pomaže izrazito nerazvijene i nerazvijene opštine i finansira projekte iz Fonda za lokalni razvoj.\nMinistar Lejla Rešić napominje u intervjuu Srni da u Srpskoj 33 opštine imaju status izrazito nerazvijenih, odnosno nerazvijenih opština, dok su ostale srednje razvijene i razvijene.\nU Fondu za lokalni razvoj obezbijeđeno je više od pola miliona KM, od čega je 180.000 KM izdvojila Vlada Srpske, a ostali novac Švajcarska agencija za obnovu i razvoj i tehnička podrška UNDP-a.\nRešićeva ističe da se tim projektima ravnomjerno pomaže cijela Srpska i precizira da to potvrđuju podaci Investiciono-razvojne banke i Fonda za razvoj: 51 odsto projekata realizovano je u zapadnom dijelu Srpske , a 49 odsto u istočnom.\nOna podsjeća da je ovo ministarstvo sačinilo više sistemskih zakona, među kojima je i Izborni zakon Srpske, kojim je uvedeno devet izbornih jedinica.\n"Među zakonima su i Zakon o lokalnoj samoupravi, Zakon o statusu funkcionera u jedinicama lokalne samouprave, Zakon o platama funkcionera. Uradili smo inovacije u Zakonu o državnim službenicima, Zakona o matičkim knjigama, a promovisali smo i elektronsku bazu matičnih knjiga", navodi Rešićeva i ocjenjuje da je veliki uspjeh donošenje Zakona o gradovima.\nUtvrđena su i brojna sistemska rješenja u oblasti regulisanja prava zaposlenih u upravi.\n"Četiri godine smo posvetili izmjenama sistemskih rješenja, jer vjerujemo da jedino kvalitetan sistem može garantovati ostvarivanje prava svih građana", pojašnjava Rešićeva.\nOna naglašava da je Ministarstvo uprave i lokalne samouprave Republike Srpske u protekle četiri godine imalo pozitivan revizorski izvještaj, što jasno pokazuje kako je sve rađeno.\nI lokalne zajednice su poštivale preporuke Vlade Srpske, uvodile mjere štednje i pametne preraspodjele sredstava.\n"Realno su planirale budžete i, bez obzira na sve izazove, nismo imali većih problema u funkcionisanju lokalnih zajednica", ocjenjuje Rešićeva.\nOna navodi da je saradnja Ministarstva uprave i lokalne samouprave i Saveza opština i gradova Republike Srpske - partnerska.\n"Radili smo sa Savezom, sarađivali sa načelnicima 63 lokalne zajednice i nema razloga da tako ne bude i u budućnosti", zaključuje Rešićeva za Srnu.


BRNABIĆEVA POZVALA PRIŠTINU DA PRISTUPI “OTVORENOM BALKANU” – Televizija srpske dijaspore\nBRNABIĆEVA POZVALA PRIŠTINU DA PRISTUPI “OTVORENOM BALKANU”\nBeograd -- Predsednica Vlade Srbije Ana Brnabić pozvala je sve ostale na Balkanu koji nisu pristupili inicijativi Otvoreni Balkan da se pridruže.\nOd TSD Redakcija\t Poslednja izmena 16.11.2021\nPoziv se odnosi i na Prištinu, jer će, kaže, građani od toga imati neverovatnu korist.\nPoziv je usledio na skupu u organizaciji Parlamentarne skupštine NATO, koji je premijerka iskoristila i da izrazi uverenje da će Srbija tokom slovenačkog predsedavanja otvoriti dva klastera na putu evrointegracija.\n“Građani koji žive u regionu imaće zaista neverovatno velike koristi od te inicijative”, rekla je Brnabićeva na otvaranju trodnevnog 101. seminara Rouz Rot “Evroatlantske integracije, partnerstvo za mir i dalji koraci u suočavanju sa preostalim izazovima na Zapadnom Balkanu” odgovarajući na pitanje parlamentaraca iz Severne Makedonije.\nNaglasila je da će građani imati koristi od inicijative Otvoreni Balkan, kao i od ostalih regionalnih inicijativa, s tim da se ova razlikuje, kako je navela, samo po tome što je “mi sami vodimo”, prenosi Tanjug.\nPoziv je stalno otvoren, rekla je Brnabićeva i naglasila da Otvoreni Balkan, koji podržavaju Beograd, Skoplje i Tirana, daje mogućnost da mladi ostaju u regionu, da vide da imaju više prilika za zapošljavanje, više radnih mesta, da kapital i investicije nesmetano putuju kroz region, da ovde mogu da nađu svoj dom.\nNa skupu na kojem su govorili i zvaničnici NATO alijanse Džerald Konoli i Mirče Geana, kao i švajcarski ambasador Urs Šmit, a pred brojnim parlamentarcima iz Švajcarske, Luksemburga, Norveške, brojnih drugih zemalja, regiona i onih nastalih raspadom SSSR, Brnabićeva je naglasila da je Otvoreni Balkan isključivo regionalna inicijativa koja predviđa slobodu kretanja kapitala, roba, usluga i ljudi.\nBrnabićeva je izjavila da se nada da će Srbija tokom slovenačkog predsedavanja Evropskom unijom otvoriti makar jedan novi klaster, ali da veruje da će otvoriti dva. Navela je, takođe, odgovarajući na pitanje parlamentaraca kako je zadovoljna procesom evrointegracija, da su reforme način za unapređenja zemlje, a ne zadatak koji se mora ispuniti na evropskom putu.\nBrnabićeva je dodala da sa sigurnošću ne može da kaže kojom brzinom Srbija ide ka EU, jer dinamika zavisi i od država članica, a svesna je, kaže, da su neke od zemalja skeptične po pitanju proširenja.\nNa pitanje kako komentariše odnose sa Rusijom i Kinom, navela je da oni ni na koji\nnačin ne ugrožavaju Srbiju na evropskom putu, da je saradnja sa Rusijom na polju ekonomije i energetika kao i ona koju ima deo članica EU.\nPremijerka je rekla da Srbija ima nerešena pitanja, ali da je usmerena na budućnost i na održanje mira.\nOD DANAS SRPSKI KOVID SERTIFIKATI VAŽE I U EU\nLIDERI POTPISALI SPORAZUME U TIRANI\nPROTEST U TIRANI PROTIV OTVORENOG BALKANA\nVUČIĆ, RAMA I ZAEV TRAŽE PODRŠKU ZA OTVORENI BALKAN\nOTVORENI BALKAN OD JANUARA


HomePolitikaPrijem delegacija Narodne skupštine Republike Srpske i Skupštine AP Vojvodine\nGradonačelnik Subotice Stevan Bakić i predsednik Skupštine grada Subotice dr Balint Pastor sastali su se , u Plavoj sali Gradske kuće, sa delegacijom Skupštine Autonomne pokrajine Vojvodine koju je predvodio predsednik Skupštine APV Ištvan Pastor i delegacijom Narodne skupštine Republike Srpske, na čelu sa predsednikom NSRS Nedeljkom Čubrilovićem, koja se nalazi u zvaničnoj dvodnevnoj poseti Skupštini AP Vojvodine. Gradonačelnik Bakić je, tim povodom, izjavio da je ovo nastavak aktivnosti u okviru saradnje subotičke lokalne samouprave i Republike Srpske koja je u februaru ove godine, uspostavljanjem saradnje sa zvaničnim Predstavništvom Republike Srpske u Srbiji, podignuta na najviši mogući nivo, da su razgovori bili konstruktivni i da su tokom srdačnog susreta delegacijama NSRS i Skupštine APV predočeni privredni, kulturni i turistički potencijali Subotice.\n„Zbog toga smatram jako značajnnim što su ove delegacije danas u Subotici, što su videli Gradsku kuću i Sinagogu, i razgovarali sa nacionalnim savetima nacionalnih manjina koji imaju sedište na području našeg grada. Ja bih želeo, i siguran sam da će to biti sledeći korak, da Subotica sarađuje po pitanjima konkretnih projekata sa određenim lokalnim samoupravama sa područja Republike Srpske“, rekao je dr Balint Pastor.\n„Subotica je primer dobre lokalne samouprave, jer je jedna od retkih koja je svom stanovništvu obezbedila školovanje na četiri jezika, nacionalnim manjinama omogućila da javno, otvoreno i transparentno govore o svojoj problematici, a predstavnicima zavičajnih udruženja da kod poseta stranih delegacija iznesu svoje viđenje, ne samo svog stanja nego i pogleda na razvoj jedne lokalne zajednice. Trebalo bi da prevazilazimo probleme vezane za stvari oko kojih možemo da stvorimo kompromis ovog trenutka, a ono oko čega se sporimo da ostavimo vremenu, da i ono pomogne da se određeni problemi reše“, kazao je Čubrilović.\nIštvan Pastor je rekao da se intezivni i prijateljski odnos Narodne skupštine Republike Srpske i Skupštine AP Vojvodine ovom posetom dodatno učvršćuje i grana, i da poseta Subotici ima za cilj da goste upozna sa gradom koji je i primer međunacionalnog sklada i ambicioznih strateških planova za budućnost.


ИНТЕРВЈУ | Srpsko narodno pozorište\nObjavljeno: 16. april 2018. SNP\nMuzika je kao i medicina, mora da harmonizuje ljude\nIntervju sa kompozitorom baleta Pinokio Nodarom Čanbom iz Abhazije\nGost Srpskog narodnog pozorišta je kompozitor, dirigent, profesor, zaslužni umetnik Republike Abhazije, umetnik svetskog renomea – Nodar Viktorovič Čanba.\nObjavljeno: 28. mart 2018. SNP\nDespić: Opera „Pop Ćira i pop Spira“ mi je bila velik izazov\nAkademik Dejan Despić ugostio nas je u svom domu na Paliluli. Uveo nas je u tihi salon, naizgled svetlosnim godinama udaljen od uobičajene beogradske vreve, u kojem je i tamni pijanino delovao nekako ušuškano.\nM. Stajić, Dnevnik, 28. mart 2018.\nObjavljeno: 26. mart 2018. SNP\nŽeljka Milanović: Nije muzika manje muzika ako je vedra i vesela\nNa Dan Srpskog narodnog pozorišta, 28. marta, u našem najstarijem profesionalnom teatru biće praizvedena opera akademika Dejana Despića „Pop Ćira i pop Spira” pod upravom dirigentkinje Željke Milanović, redovnog profesora na Akademiji umetnosti u Novom Sadu.\nM. Stajić, Dnevnik, 26. mart 2018.\nObjavljeno: 12. mart 2018. SNP\nProgramske novine sa scena SNP-a\nNakon više od dvadeset meseci koje je proveo kao v. d. upravnik, dr Zoran Đerić je izabran za novog upravnika Srpskog narodnog pozorišta i tu funkciju će obavljati u naredne četiri godine. Otvoreno govori o aktuelnoj situaciji, problemima, trenutnom stanju čuvenog nacionalnog teatra, kao i o saradnji s drugim pozorištima. Uveren je da su svi problemi rešivi i da nas očekuje mnogo toga novog na scenama SNP-a. Više informacija…\nObjavljeno: 28. novembar 2017. SNP\nIntervju: Panonska čudesa u vidovdanskoj noći\nDomaći mjuzikl „Vojvođanska rapsodija“, koji će imati praizvedbu 2. decembra na sceni „Jovan Đorđević“ Srpskog narodnog pozorišta, u režiji Vladimira Lazića, koji sa Željkom Mijanovićem potpisuje i dramaturšku adaptaciju, nastao je prema motivima čuvenog dela „Selo Sakule, a u Banatu“ Zorana Petrovića.\nObjavljeno: 6. novembar 2017. SNP\nIntervju: Toni Ranđelović o planovima u Baletu SNP-a\nV. d. direktora UJ Balet Toni Ranđelović, a u povodu obeležavanja 30 godina umetničkog rada, u intervjuu za „Dnevnik“, objavljen 4. novembra, govori o uspešnom početku sezone obnovom baleta Žizela A. Adama, o baletskim predstavama koje će biti zastupljene na repertoaru do kraja godine (Don Kihot, Krcko Oraščić), o ljubavi prema profesiji, ali i nekim budućim planovima…\nObjavljeno: 28. septembar 2017. SNP\nIntervju: Ana Đurić, Žizela u baletskoj predstavi SNP-a\nU poznatom belom baletu „Žizela“ Adolfa Adama, s romantičarskom pričom o neostvarenoj ljubavi između seoske devojke i plemića, Anu Đurić, prvakinju Baleta Srpskog narodnog pozorišta, publika u naslovnoj ulozi može gledati u večerašnjoj predstavi, koja će biti izvedena u 19 časova na sceni „Jovan Đorđević“.\nObjavljeno: 13. septembar 2017. SNP\nIntervju: Milovan Filipović, v. d. direktora drame Srpskog narodnog pozorišta\nU periodu upoznavanja sa obavezama, dužnostima, mogućnostima, glumac Milovan Filipović, novizabrani v. d. direktora Drame Srpskog narodnog pozorišta kontaktira ljude unutar i van kuće, koji mogu da pomognu u pravljenju dramskih predstava, kako bi se došlo do najboljih rezultata…\nIzvor: „Dnevnik“, 13. septembra 2017.\nObjavljeno: 17. avgust 2017. SNP\nĐerić: V.D. status ne menja planove SNP-u\nTeatrolog dr Zoran Đerić ostaće vršilac dužnosti upravnika Srpskog narodnog pozorišta još šest meseci, odlučila je Pokrajinska vlada.\nIzvor: M. Stajić, „Dnevnik“, 17. avgusta 2017.\nObjavljeno: 18. mart 2017. SNP\nLjubav je moćna inspiracija\nNa sceni „Jovan Đorđević“ Srpskog narodnog pozorišta u subotu će biti praizvedena, istina u koncertnoj verziji, opera „Vladimir i Kosara“ Stevana Divjakovića.\nObjavljeno: 2. februar 2017. SNP\nIntervju: Andraš Urban, pozorišni reditelj\nAndraš Urban najavljuje da će se u svom Času anatomije prvo obračunati sa sobom, a onda onda i sa društvom u kome živi. Jedno od najznačajnijih dela Danila Kiša na daskama Srpskog narodnog pozorišta u Novom Sadu trebalo bi da se javi 28. februara.\nObjavljeno: 23. januar 2017. SNP\nJubilej će obeležiti izvođenje domaćih dela\nOpera Srpskog narodnog pozorišta u 2017. obeležava 120 godina od izvođenja prve operske predstave u Novom Sadu i sedam decenija kontinuiranog rada posebne umetničke jedinice pod okriljem našeg najstarijeg profesionalnog teatra.\nObjavljeno: 16. novembar 2016. SNP\n4. Međunarodni pozorišni kongres u Bakuu (Azerbejdžan)\nTema ovogodišnjeg Međunarodnog kongresa bila je „Pozorište i multikulturalnost“. Kongres je trajao od 7. do 8. novembra u Bakuu, a prisustvovao je v.d. upravnika SNP-a dr Zoran Đerić, kao jedini predstavnik iz našeg regiona. Prema njegovim rečima, naišao je na veoma lep prijem na svim nivoima počev od ministra kulture i turizma Abulfasa Garajeva, koji je bio pokrovitelj Kongresa.\nObjavljeno: 24. oktobar 2016. SNP\nCeo spektar osećanja u Mocartovoj i Verdijevoj muzici\nVerdijeva „Travijata“ će ovog meseca ponovo biti izvedena u ponedeljak u 19 časova na sceni „Jovan Đorđević“ Srpskog narodnog pozorišta, i ovom operskom predstavom, kao i pre nekoliko dana, dirigovaće Volfgang Šajt, gost iz Austrije. Ovo je prvi angažman maestra Šajta u SNP-u, moguće ne i poslednji, jer ima planova i za njegov ponovni dolazak u Novi Sad.\nObjavljeno: 19. oktobar 2016. SNP\nUvek je uzbudljivo pevati Violetu Valeri\nOperska predstava „Travijata“ doživeće u sredu uveče na sceni „Jovan Đorđević“ Srpskog narodnog pozorišta 150. izvođenje, vredan jubilej koji svakako govori o popularnosti jedne od najpoznatijih Verdijevih opera, ali i o postavci koja ima toliku dugovečnost.\nNakon ovog jubilarnog izvođenja, „Travijata“ će ovog meseca biti pred publikom i 24. oktobra, takođe na sceni „Jovan Đorđević“ s početkom u 19 časova. Više informacija…


Tanjug 23. januara 2022. 13:24\nŽENEVA – Visoka zvaničnica Svetske zdravstvene organizacije Maria van Kerkhove upozorila je danas zemlje koje misle da su završile sa pandemijom korona virusa jer beleže pad broja novozaraženih, da omikron nije poslednjih soj ove pandemije.\n„U mnogim zemljama poput Velike Britanije u kojoj se razvio visok nivo imuniteta stanovništva od infekcije, gde je visoka pokrivenost vakcinacijom, videćete razliku u budućnosti. Nalazite se u drugoj fazi pandemije,“ rekla je ona za BBC, prenosi britanski Gardijan.\n„Još uvek imamo veoma osetljivu populaciju. To je globalni problem, tako da ga moramo tretirati globalnim rešenjima,“ ukazala je ona i dodala da se pandemija korona virusa neće završiti ovim talasom omikrona, kao i da on nije poslednji soj o kojem ćemo pričati.


REKORD: SAD imaju oko 800 vojnih baza širom sveta!\nbrzevesti - 17.09.2015\nPovlačenjem određenog broja vojnika iz Avganistana i Iraka većina Amerikanaca je zaboravila da SAD i dalje okružuju svet mrežom vojnih baza koja je bez premca, piše profesor Američkog univerziteta u Vašingtonu, antropolog Devid Vajt za list „Nejšen“. Profesor Vajt navodi da u ovom trenutku SAD poseduju oko 800 vojnih baza u inostranstvu. Drugi svetski rat se završio pre 70 godina, Korejski — 62, ali prema podacima Pentagona, u Nemačkoj se, kao i ranije, nalaze 172 baze, u Japanu 113 i u Južnoj Koreji 83. Još na stotine garnizona je razbacano po 80 zemalja sveta, uključujući Australiju, Bugarsku, Kolumbiju, Katar i Keniju. „Retko koji Amerikanac shvata da SAD najverovatnije imaju više vojnih baza u inostranstvu nego bilo koji drugi narod, nacija ili carstvo u istoriji“, piše Vajt. Sve one koštaju američke poreske obveznike 156 milijardi dolara, odnosno od 10 do 40 hiljada dolara godišnje za po jednog vojnika u inostranstvu. Mnoge od 800 američkih vojnih baza u inostranstvu izgrađene su po principu „monograda“. Na primer, vojna baza „Ramštajn“ u Nemačkoj ili vazdušna baza „Kadena“ u Japanu zahtevaju znatna sredstva za izgradnju i podršku infrastrukture — škole, bolnice i različite objekte za porodice vojnika. Postoje i male baze, poznate kao „teritorije za zajedničku bezbednost“ na kojima su podmornice, špijunski avioni i skladišta oružja. U drugim garnizonima koji su razbacani po čitavoj planeti nalaze se vojni aerodromi i morska pešadija, stanice za remont vojne tehnike, barake i poligoni za obuku. Stručnjak navodi da su američki vojnici na razne načine prisutni u 160 inostranih zemalja i teritorija, uključujući 11 američkih nosača aviona, od kojih svaki može da se smatra pomorskom bazom, a i američko prisustvo u kosmosu je u porastu. Treba reći da i druge zemlje imaju vojne baze u inostranstvu, samo što ih ukupno ima 30, dok na Pentagon otpada 95 odsto od ukupnog broja dislociranih garnizona izvan svoje teritorije. Od početka hladnog rata ideja o mreži vojnih baza sa desetinama hiljada američkih vojnika, razbacanih po čitavom svetu, postalo je neka vrsta „kvazireligije“, doktrina za spoljnu politiku i nacionalnu bezbednost SAD, piše Vajt. Takva politika je dobila ime „strategija“ i bila je vezana za politiku ograničavanja glavnog geopolitičkog protivnika u vreme SSSR-a. Ako je to tada imalo svrhu tako veliko vojno prisustvo, sada mnogi eksperti navode da američke vojne baze postaju beskorisne i nanose više štete nego koristi.\nKOMENTARI na temu: REKORD: SAD imaju oko 800 vojnih baza širom sveta!


Prevod sa albanskog na srpski jezik sa ili bez overe kod sudskog tumača\nPrevod sa albanskog na srpski jezik: sa ili bez overe sudskog tumača\nPrevod sa albanskog na srpski jezik se zasniva najčešće na prevođenju dokumentacije za tender, medicinske i tehničke dokumentaciju, kao i prevođenje dokumenta koja se predaju nadležnim institucijama.\nSudski tumač za albanski jezik, odnosno usluga overe sudskog tumača je od posebne važnosti za pojedince ili kompanije koje imaju potrebu za prevodilačkim uslugama je da se sam proces prevođenja dokumenata i dokumentacije razlikuje u odnosu na prevođenje ostalih sadržaja, jer je potrebno da sam prevod prati zakonska regulativa, overom kod sudskog tumača.\nPrevodi dokumenata sa albanskog na srpski jezik\nPrevodi dokumenata sa albanskog na srpski jezik jesu kompleksne usluge i zbog toga se u našem timu nalaze i prevodioci i sudski tumači za albanski jezik.\nOsim navedenih, sa albanskog na srpski jezik se prevode i overavaju kod sudskog tumača, između ostalog i:\nKada su u pitanju prevodi sa albanskog na srpski jezik kod fizičkih lica, onda su to najčešće sledeći tipovi dokumenata:\nŽelite da saznate koliko bi koštao vaš prevod sa albanskog na srpski jezik?\nInteresuje vas prevod sa srpskog na albanski jezik ? Kliknite OVDE za više detalja.


Vlasotinčani pokorili "Cariće" - JUGPRESS\nVlasotinčani pokorili “Cariće”\nU derbiju 2.kola Srpske lige ,,Istok” vlasotinački srpskoligaš ekipa Vlasine bila je bolja i visokim rezultatom od 4:0 došla je do pobede u duelu sa niškim ,,carićima”. U prvih 45 minuta mreže oba golmana ostale su netaknute, mada su domaći napadači imali nekoliko izglednih prilika za postizanje pogotka, ali nedovoljno skoncentrisani nisu uspeli da te šanse materijalizuju. I gosti su u samom finišu prvog dela igre imali jednu izglednu priliku iz brzog kontranapada da se raduju pogotku, ali srćeom po domaćina lopta je otišla van okvira gola golmana Mladenovića. Inače, sam meč je odigran u gotovo tropskim uslovima, a na tribinama legendarne ,,Rosulje” našlo se blizu hiljadu fudbalskih znatiželjnika.\nVlasina je do vođstva stigla posle tačno sat vremena igre. Najprisebniji u gužvi pred golom gostiju bio je novajlija Lazar Kitanović čiji udarac sa desetak metara nije uspeo da zaustavi čuvar mreže gostiju Andrija Stanković. Rezervista u ekipi domaćina Miloš Milić u 68. minutu, posle samo nekoliko minuta od kako je ušao u igri radovao se drugom pogotku ,,Rosuljaca”. Golgeter Vlasotinčana Nemanja Đokić posle nekoliko propuštenih šansi u 72.minutu manirom rasnog strelca uspeo je da nadmudri komletnu odbranu gostiju i da odmerenim udarcem sa 16 metara primora golmana gostiju na kapitulaciju. Ekipa gostiju u 87.minutu bila je u prilici da iz kaznenog udarca smanji vođstvo domaćina, no udarac Lazarevića sa 11 metara otišao je van okvira gola golmana Mladenovića. U 89.minutu Marko Ilić na asistenciju mlađanog Aleksandra Miladinovića postiže pogodak za konačnih 4:0 za Vlasinu i aplauze gledalaca koji su dobro popunili tribine na ,,Rosulji”.\nTrener Dragan Nikolić na premijernoj utakmici pred svojim navijačima u meču sa niškim Car Kontantinom igrao je u sastavu:\nVlasina: Mladenović 7, Nikolić 7, Miljković 7, Ilić 7,5, Kitanović 8, Jović 7,5, Marković 7, Kostić 7 ( Milić 7,5), Đokić 7,5, D.Stanković 7 ( Miladinović 7), Hristić 7 (N. Stanković -).\nCAR KONSTNTIN: A. Stanković 5,5, Stojadinović 6, Mituič 5,5, Krstić 5, Denić 5,5, Stojković 5,5, Listeš 6, Momčilović 6 (Savić -), Lazarević 6. Kačar 5,5 (Zlatković -), Nikolić 5,5 (Mladenović -).\nMoravac Orion – Budućnost 1:0\nRembas – GFK Dubočica 2:3\nTrstenik PPT – Jagodina Tabane 0:1\nOFK Sinđelić – OFK Topličanin 1:0\nTemnić 1924 – Radan 3:1,\nVlasina – Car Konstantin 4:0\nJedinstvo (B) – SFS Borac 1:1\nTimočanin – Dunav 1:1\nPosle neuspešnog starta na samom početku ovogodišnje prvenstvene sezone i poraza od ekipe Budućnosti iz Popovca, leskovački srpskoligaš ekipa Dubočice uspela je da se kući vrati sa sva tri osvojena boda i pobede od 2:3 sa ekipom Rembasa u Resavici u meču punog preokreta. Pobedonosni pogodak za sva tri boda postigao je u samoj završnici meča Dušan Savić, a junak ove pobede je svakako dvostruki trelac Nikola Stanković.\nU Mrštanu sastali su se domaći Moravac Orion i Budućnost iz Popovca, dve ekipe koje su u prvom kolu uspele da sa gosotvanja odnesu kući sva tri boda. Čvrsta i stamena ekipa Budućnosti bila je ozbiljan takmac domaćinu ne igrajući nijednog trenutka podređenu ulogu. Malobrojni gledaoci videli su jedan pogodak i to u 18.minutu igre kada su se radovali domaći igrači golu Lazara Nikolića. Bilo je u nastavku igre prilika na obe strane, ali rezulatat je ostao nepromenjen do kraja susreta i za radost pobede domaćim igračima i navijačima.\nI ako su u prva dva kola fudbaleri Jedinstva iz Bošnjaca igrali na svom terenu još nisu osetili slast pobede. U prvom kolu bili su poraženi od ekipe srpskoligaša iz Mrštana, a sada niu supeli dasavladaju ni ekipu SFS Borac iz parćina. Meč je okončan nerešenim ishodom 1:1, pa su tako fudbaleri Jedinstva na svom kontu za sada upisali samo jedan bod. Ni drugi klub sa teritorije opštinre Lebane ne može se pohvaliti dobrim rezultatom u minulom kolu. Na gostovanju u V arvarinu proti domaćeg Temnića fudbaleri Radan poraženi su sa 3:1.\nU narednom 3.kolu, koje je na programu u subotu i nedelju od 16,30 časova, sastaju se:\nSFS Borac – Moravac Orion, Car Konstantin – Jedinstvo (B), Radan – Vlasina, Dunav – Temnić 1924, OFK Topličanin – Timočanin, Jagodina Tabane – OFK Sinđelić, GFK Dubočica – Trstenik PPT, Budućnost – Rembas.


U Titovom sefu bilo 30 kilograma zlata i briljanti - Društvo - Dnevni list Danas\nPočetna » Društvo » U Titovom sefu bilo 30 kilograma zlata i briljanti\n0Piše: DanasOnline 15. aprila 2013. 18.32\nSve što se tiče ovih predmeta desilo se u periodu od kraja marta do kraja juna 1982. godine, kada su svi predmeti preneti u Narodnu banku Jugoslavije i pohranjeni u sefove. Budući da se očekivala ostavinska rasprava u kojoj naslednici nisu bili jedinstveni, a za tadašnje rukovodstvo posebno su neprijatni bili zahtevi Titove udovice Jovanke Broz, smatralo se da ovi predmeti ne mogu da budu njen deo. Ovde je reč uglavnom o zlatu za koje se ne zna kako se našlo u Titovoj rezidenciji i čemu je trebalo da služi – kao i jednom broju dragocenosti i odlikovanja iz zaostavštine kraljevske porodice Karađorđević.\nNa sednici Predsedništva SFRJ održanoj 30. marta 1982. generalni sekretar tog organa, general Ivan Dolničar, upoznao je članove Predsedništva o pitanjima vezanim za zaostavštinu Josipa Broza. Tada je zaključeno da se zlato deponuje u trezor Narodne banke. Zajedno sa tim odlučeno je i da se „imovina za koju je utvrđeno da je pripadala porodici Karađorđević preda na raspolaganje Narodnoj banci Jugoslavije. Narodnoj banci Jugoslavije naloženo je da „uz angažovanje stručnjaka treba da oceni koji predmeti iz ove imovine imaju posebnu umetničku ili istorijsku vrednost radi predaje odgovarajućim muzejskim institucijama u SFRJ. Ono što je zanimljivo – Predsedništvo SFRJ odlučilo je da se neki predmeti prodaju na aukciji. Tačnije rečeno, naložili su da se utvrdi koji predmeti se mogu unovčiti na aukciji, a koji se mogu uključiti u zlatne rezerve Narodne banke Jugoslavije. Otuda je sasvim mogućno da je veliki broj dragocenosti Josipa Broza i porodice Karađorđević u međuvremenu nestao, bilo da je „aukcijski prodat“, bilo da je priključen državnim rezervama.


Crno-beli izgubili od Cibone u polufinalu Liburnia kupa\n01.09.2021 · 21:20\nTim iz Zagreba je odneo pobedu rezultatom 71:64 (22:11, 14:22, 9:11, 26:23) U petak, 3. septembra, Partizan NIS igra za 3. mesto protiv Cedevita Olimpije.\nU drugom test meču koji su odigrali u sklopu priprema za sezonu 2021/22, košarkaši Partizana NIS su zabeležili svoj prvi poraz. Polufinalni duel na Liburnia kupu u Opatiji, pripao je zagrebačkoj Ciboni, dok će crno-beli u petak, 3. septembra od 17 časova igrati za treće mesto protiv Cedevita Olimpije. Zbog povrede zadobijene na meču protiv Zlatibora, u timu nije bilo Alena Smailagića, dok je Kevin Panter ostao u Beogradu gde zbog problema sa ramenom trenira po posebnom režimu.\nNa početku utakmice, košarkaši Partizana su za nijansu bili efikasniji od rivala, pa su posle početnih 5 minuta imali prednost od 9:5. Ipak, u drugih pet minuta prvog perioda, crno-beli nisu odgovorili na seriju rivala koji je uspeo da dođe do 11 poena prednosti nakon 10 minuta igre (22:11)\nU drugoj četvrtini, Partizan NIS prilazi na -3, da bi u trećoj deonici Parni valjak stigao do preokreta. Ipak, košem u poslednjem napadu, Cibona vraća minimalnu prednost i sa 45:44 ulazi u poslednju četvrtinu sa pola koša prednosti.\nTokom četvrte četvrtine, večerašnji rival Partizana je ponovo stekao osetniju prednost koju crno-beli do kraja susreta nisu uspeli da preokrenu. Na kraju 71:64 za Cibonu u duelu nekadašnjih šampiona Evrope.\nIzveštaj BC Partizan TV i izjavu Alekse Avramovića pogledajte na:\nPopić, Radovčić, Mustapić 2, Prkačin 7, Gegić 6, Vildoza 10, Majcunić 3, Gnjidić 7, Branković 13, Drežnjak 2, Rojvers 13, Nakić 8\nKuruc 5, Ledej 11, Zagorac 9, Avramović 9, Koprivica 2, Dangubić 4, Sepanović, Miletić 4, Jovanović, Mur 6, Trifunović 2\n(Foto: Luigi Opatija)


Klett Hemija 1 - zbirka zadataka sa laboratorijskim vežbama: Fizika hemija astronomija: SveZaKucu.rs Prodaja, Cena, Beograd, Srbija\nKarakteristike proizvoda: Klett Hemija 1 - zbirka zadataka sa laboratorijskim vežbama\nAutori: Dragica Trivić, Miloš Milčić, Vuk Vuković\nOpis proizvoda: Klett Hemija 1 - zbirka zadataka sa laboratorijskim vežbama\nZbirka zadataka za prvi razred gimnazije prirodno-matematičkog smera\nZbirka sadrži raznovrsne tipove zadataka za proveravanje različitih nivoa postignuća u okviru sedam tema.\nZbirka pruža mogućnost praćenja napredovanja u učenju hemije prema obrazovnim standardima za kraj opšteg srednjeg obrazovanja u oblasti hemije.\nLaboratorijske vežbe koje se nalaze u zbirci obezbeđuju važan oslonac za razumevanje pojmova opšte hemije, a istovremeno učenici imaju mogućnost da razviju nove veštine potrebne za rad u laboratoriji.\nZa realizaciju laboratorijskih vežbi iz zbirke nisu potrebna velika materijalna sredstva za realizaciju.\nPonuđeni su i predlozi organizacije rada u okviru laboratorijskih vežbi za razvijanje sposobnosti učenika da sarađuju, razmenjuju znanje i iskustvo rešavajući eksperimentalne zadatke radom u grupi.\nIzdiktirajte operateru šifru proizvoda - šifra ovog proizvoda je: 48396\nSifra 48396, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 48396, 2, Pavle Milosevic, Obalska 18, 11000, Beograd, 063123123, pavmi@szk.com


Šta smo sve obećali MMF-u: Vlasti u BiH obavezale se na bolne reforme\nUroš Vukić 08.07.2016 12:25\nBANJALUKA - Pismom namjere prema MMF-u, koje je unutar BiH usaglašeno, ali još nije potpisano, vlasti su se obavezale na bolne reforme, uključujući privatizaciju državnih preduzeća, smanjenje broja zaposlenih u javnom sektoru, zatim smanjenje veličine vlade te usvajanje nekoliko zakona u smjeru jačanja supervizije banaka i smanjenja poreza i doprinosa. Pismom namjere, koje je u posjedu "Nezavisnih", Vlada FBiH obavezala se na prodaju manjinskih udjela u preduzećima "Bosnalijek" i "Sarajevo osiguranje", kao i prodaju Fabrike duhana Sarajevo i "Aluminija" Mostar. Takođe, preduzeća "Energoinvest" i "Energopetrol" prije prodaje biće detaljno restruktuirana, dok će se za "BH Telecom" i "HT Mostar" uraditi finansijska i operativna procjena vrijednosti, nakon čega će biti odlučeno da li će biti prodana ili će se unapređenjem poslovanja tražiti model za veću profitabilnost.\n"Pristupićemo rješavanju statusa ostalih preduzeća u državnom vlasništvu i javnih preduzeća, bilo putem restrukturiranja i eventualno privatizacijom održivih preduzeća ili stečajem i likvidacijom onih koja budu ocijenjena kao neodrživa", navodi se u pismu.\nOvo za javna preduzeća odnosi se i na RS, međutim nije navedeno o kojima se radi, s tim da su se entitetske vlade obavezale na restrukturiranje željezničkih preduzeća, dok se FBiH obavezala i na restrukturiranje javnih preduzeća u sektoru električne energije, gasa i rudnika uglja.\nKao što se ranije spekulisalo, vlasti u BiH obavezale su se da neće preduzimati ništa što se odnosi na nametanje obaveza konverzije bilo kojih zajmova u stranoj valuti u domaću valutu, što praktično znači da od konverzije kredita iz CHF-a u KM neće biti ništa, osim onih slučajeva na dobrovoljnoj bazi.\nVlade entiteta i Savjet ministara BiH obavezali su se na analizu svih parafiskalnih nameta na svim nivoima s ciljem njihovog smanjenja, što uključuje i eliminaciju doprinosa za solidarnost u RS.\n"Kako bi se olakšalo otvaranje radnih mjesta u privatnom sektoru, cilj je smanjiti poresko opterećenje rada putem umanjenja stopa obaveznog doprinosa u oba entiteta", navodi se u pismu namjere.\nU pismu se navodi i to da će umanjenje stopa doprinosa biti praćeno proširenjem poreske osnove poreza na dohodak kroz oporezivanje svih izvora prihoda po osnovu rada, posebno naknada.\n"Ukoliko se kontinuirano sprovođenje ovih mjera pokaže nedovoljnim da se osigura održivost fondova socijalnog osiguranja, preduzećemo i dodatne fiskalne mjere u konsultaciji s osobljem MMF-a kako bismo prikupili dodatne prihode ili smanjili potrošnju ako je potrebno", navodi se u pismu.\nTakođe, pismo se dotiče poslovnog okruženja u RS i FBiH, a dogovoreno je da se ide na usklađivanje procesa registracije preduzeća putem interneta, a biće razmotrena mogućnost uvođena privrednih sudova u FBiH, koji već postoje u RS.\n"Da bi fiskalna konsolidacija bila održiva, čvrsto smo opredijeljeni da sprovedemo sveobuhvatne fiskalne reforem s ciljem unapređenja naplate prihoda, smanjenja veličina vlade, unapređenje efikasnosti javnih finansija", navodi se u pismo u kojem se ističe i to da će se entitetske vlade uzdržati od bilo kakvih izmjena zakona koji regulišu boračka davanja, bez konsultacija s osobljem Svjetske banke i MMF-a.\nŠto se tiče radnika u javnom sektoru, vlade FBiH i RS te Savjet ministara BiH obavezali su se na reformu koja će omogućiti veću fleksibilnost u radno-pravnim odnosima i pomoći smanjenju broja zaposlenih. U kontekstu toga biće uspostavljen registar zaposlenih u javnom sektoru, koji će biti osnova za operacionalizaciju strateških planova za smanjenje zaposlenosti u javnom sektoru.\n"Do kraja juna 2017. godine uspostavićemo operativne planove za smanjenje ukupne zaposlenosti", navodi se u pismu namjere u kojem na nekoliko mjesta piše da moratorijum na povećanje plata mora ostati.\nPomalo čudno, posebno za političare i vlast u RS, je to što su se obavezali na predano očuvanje integriteta sistema indirektnog oporezivanja te zaštite nezavisnosti Centralne banke i očuvanje valutnog odbora. Isto tako, iz pisma namjere prema MMF-u vidljivo je da od korišćenja deviznih rezervi CB BiH za bilo kakve potrebe budžeta ili javnih ulaganja neće biti ništa. Za to je kao limit postavljena nula.\nPo pitanju zakona, vlade entiteta obavezale su se na usvajanje novih zakona o bankama u oba entiteta, zatim izmjene zakona o agencijama za bankarstvo, a dio pisma govori o tome da će parlament BiH usvojiti povećanje akciza na gorivo, zatim izmijeniti zakon o Agenciji za osiguranje depozita itd.\n"Entiteti će harmonizovati svoje zakona o porezu na dobit, a RS će usvojiti izmjene zakona u smjeru smanjenja podsticaja za izvoznike, a povećanja podsticaja za investicije", navodi se u pismu namjere u kojem se naglašava i to da će biti uspostavljen i automatski sistem raspodjele prihoda od PDV-a, koji će zaživjeti od decembra 2016. godine.\nPo pitanju banaka, pored donošenja novih zakona o bankama, na osnovu revizije kvaliteta aktive, agencije za bankarstvo će izraditi sveobuhvatne strategije za rješavanje osjetljivosti u bankarskom sistemu, tako što će od vlasnika banaka tražiti da nadomjeste svaki nedostatak u odnosu na propisane zahtjeve.\n"Banke će agencijama dostaviti planove za rješavanje problema nedostajućeg kapitala i održavanje ukupne stabilnosti", navodi se u pismu namjere.\nU tom pismu, kao dobro istaknuto je pravilo koje važi u RS, a koje govori o tome da samo registrovani poljoprivredni proizvođači i oni koji plaćaju doprinose imaju pravo na subvencije.\n"Subvencije će biti isplaćene samo onim poljoprivrednicima koji su registrovani i vrše redovne uplate obaveznih doprinosa. Kao rezultat ove mjere želimo ostvariti uštedu od pet miliona KM u poljoprivrednim subvencijama i povećanje od 10 KM u prihodima od obaveznih socijalnih doprinosa u 2016. godini u odnosu na prethodnu godinu", navodi se u pismu namjere.\nOno što je zanimljivo jeste da će, ukoliko se pismo namjere u potpunosti sprovede, a što je rok do 2019. godine, sjednicama entitetskih agencija za bankarstvo prisustvovati i članovi agencije iz FBiH i obratno, ali i predstavnici Agencije za osiguranje depozita, kao što će i predstavnici entitetskih agencija prisustvovati sjednicama UO Agencije za osiguranje depozita, ali bez prava glasa.\nJoš jedna od značajnijih mjera iz pisma namjere odnosi se na obavezu vlada RS i FBiH da eliminišu direktno kreditiranje privatnog sektora putem razvojnih banaka, te da omoguće da te banke posluju nezavisno od vlade i na komercijalnoj osnovi.\nDobar dio pisma namjere prema MMF-u odnosi se na jačanje kontrole nižih nivoa vlasti i vanbudžetskih fondova u smislu troškova i to na način da se što je moguće više širi sistem trezorskog poslovanja. Veliki problem s neracionalnom potrošnjom posebno je izražen u FBiH, gdje kantoni praktično samostalno i uz veoma nisku kontrolu finansiraju svoje obaveze i zbog toga se Vlada FBiH obavezala da će donijeti program kreditnog ili finansiranja putem grantova za one kantotne koji pristanu usvojiti planove za ograničavanje plata i smanjenje ukupne zaposlenosti.\n"Odlučni smo u namjeri da smanjimo deficit na nivo ispod 0,3 odsto BDP-a do kraja programa u 2019. godini i postepenog smanjenja javnog duga na nivou ispod 40 odsto od BDP-a u srednjem roku", navodi se u pismu namjere prema MMF-u.


Vučić: Progon Dodika ne bi bio spas za BiH - FILTER\nPredsjednik Srbije Aleksandar Vučić poručio je da ne misli da bi bio spas ni za BiH ni za političku situaciju u BiH kada bi progonio srpskog člana Predsjedništva BiH Milorada Dodika zato što je rekao šta misli.\nPovodom optužbi Izetbegovića da Srbija širi agresivni nacionalizam i da to ima uticaj na BiH, Vučić je istakao da ne želi da učestvuje u izbornoj kampanji Izetbegovića i da Bošnjaci kad god im je potrebno napadaju Srbiju.\n“Nisam primetio da bilo kakve šovinističke i nacionalističke izjave dolaze iz Srbije. Trudimo se da dolaze poruke mira, pružene ruke i prijateljstva prema Bošnjacima, ali kada vidite da je jedini odgovor – vi Srbi ste genocidaši, kako oni to govore, vi Srbi ste zlikovci, zločinci, vi Srbi uvek želite da nastavite genocid, po njima smo mi pet genocida učinili”, rekao je Vučić danas u Golupcu.\n“Svi Bošnjaci su dobrodošli. Mi imamo Bošnjake u Srbiji i sa njima živimo lepo, a mogli bi da živimo lepše, verujem da ćemo u tome uspeti, mnogo toga treba da se dogodi pred nama, a kriviti Srbiju već je postalo uobičajeno”, naveo je Vučić.\nNa optužbe opozicionih medija da se na slučaju Duška Kornjače vidi da Srbija štiti osumnjičene za ratne zločine, Vučić je upitao po kom to zakonu opozicija hoće da hapsi Kornjaču i da ga izručuje.\nKada je riječ o dijalogu sa Prištinom, Vučić je rekao da će uvijek učestvovati u dijalogu i lično otići, jer mora da radi na obezbjeđenju sigurnosti za Srbe na Kosmetu, ali da ne vidi veliki smisao razgovora sa predsjednikom Vlade samoproglašenog Kosova Aljbinom Kurtijem koji je rekao da su Srbi počinili tri genocida nad Albancima.\nPrethodna Kod 108 osoba u RS potvrđeno prisustvo virusa korona\nSledeća Inspektorima ruke vezane dok radnici gore na suncu


Civilno društvo u borbi protiv korupcije | TV KANAL 9 NOVI SAD\nNaslovna EMISIJE Civilno društvo u borbi protiv korupcije\nVIDEO K9: Novosadske organizacije civilnog društva traže pokretanje procesa donošenja Lokalnog akcionog plana za borbu protiv korupcije. Samo direktnim uključivanjem građana i organizacija u proces izrade ovog dokumenta biće obezbeđen njegov kvalitet i visok konsenzus, rekli su u Centru za razvoj demokratskog društva Europolis.\nUz loš ekonomski položaj i lošu infrastrukturu, korupcija je prepoznata kao jedan od najvećih lokalnih problema, rekli su u Europolisu, te je u odnosu na tu percepciju neophodno kreirati Lokalni akcioni plan za borbu potiv korupcije, da bi se, kako kažu, ovaj problem rešio.\n“Situacija u Novom Sadu nije ni bolja ni gora nego što je u drugim lokalnim samoupravama, a korupcija je veća spram većeg budžeta i većeg broja zaposlenih i većeg nivoa administracije. U ovom momentu nismo sigurni da postoji, pre svega, politička volja da se donese Lokalni akcioni plan, a možda mi i grešimo dušu i ne postoji svest o potrebi za donošenje lokalnog akcionog plana, pošto je on ipak zaživeo u 15 od nekih 160 lokalnih samouprava”, rekao je Dane Pribić, izvršni direktor Centra za razvoj demokratskog društva Europolis.\nMeđutim, Pribić ističe da donošenje lokalnog akcionog plana za borbu protiv korupcije ima svoje uporište u Nacionalnoj strategiji za borbu protiv korupcije i u Akcionom planu za sprovođenje ove strategije, te nema razloga da Novi Sad kao grad sa, kako kaže, možda i najvećim budžetom u Srbiji i u odnosu na to, verovatno visokim novoom korupcije, ne donese ovakav akt.\n“Lokalni akcioni plan za borbu protiv korupcije ne bi previše regulisao, on bi stvorio jedan okvir u kom bi se lokalna samouprava, civilno društvo i ostali zainteresovani strani akteri kretali i on bi definisao ciljeve, mere i aktivnosti koje su potrebne da bi se u nekom roku smanjio nivo korupcije”, naveo je Pribić.\nU Srbiji je do sada oko 15 gradova donelo Lokalne akcione planove za borbu protiv korupcije, od ukupno 160 lokalnih samouprava. Ono što je, prema pribićevim rečima, u ovom trenutku jedina opcija, jeste neka vrsta legitimnog pritiska civilnog društva na organe lokalne uprave kako bi ih pokrenuli na delovanje u cilju donošenja ovog akta, a za to je, prema njegovom mišljenju, neophodno podići svest ljudi i staviti ovaj problem u fokus javnosti.\nPrethodni tekst“Evropa za građane i građanke”\nSledeći tekstKod privatnih lekara na račun RFZO


srbijasport.net - Vesti - Zonske lige - Lider sa Bubnja pobedio i u Korićanima\nSreda, 20.11.2019 02:39\nFudbaleri Šumadije 1903 zabeležili su i desetu pobedu u Šumadijsko-raškoj zoni ove sezone, pošto su danas slavili u Korićanima sa 2:0 (0:0) i time sačuvali prednost od tri boda u odnosu na drugoplasiranu Gružu, koju naredne subote dočekuju na Bubnju. Tri boda osvojila je i Vodojaža pobedom u Resniku protiv domaće Budućnosti (2:1). Fudbaleri Šumadije 1903 boljom igrom u drugom poluvremenu obezbedili četvrtu pobedu u gostima.\nPo vetrovitom vremenu gledaoci su videli dva različita poluvremena. U prvom delu domaći tim je uspešno parirao lideru na tabeli i pokušavao da iznenadi kvalitetniju ekipu sa Bubnja. Međutim, bolje fizički i tehnički pripremljeni igrači Šumadija 1903 su posle odmora „dodali gas“ i dva puta savladali golmana\nU 62. minutu Šumadija 1903 postigla je i drugi pogodak. Posle brze akcije kroz sredinu terena, i drugi defanzivac ekipe sa Bubnja Vranićupisao se u listu strelaca. On je protrčao kroz odbranu Korićana i loptu poslao pored nemoćnog imanjaka na golu Korićana za 2:0.\nNaredno kolo donosi derbi jesenje polusezone, koji će biti odigran na Bubnju, gde će Šumadija 1903, u subotu sa početkom u 13 časova, dočekati Gružu. Budućnost će u Resniku ugostiti Novi Pazar 1928, Vodojaža je gost Radnika u Ušću, a Korićani ekipe Zvečana.\nZonske lige Muškarci Zona Šumadijsko-raška Korićani Šumadija 1903 Srbija Šumadijski okrug Kragujevac-Stanovo Stanovo\n12 .kolo Zona Šumadijsko-raška\nPolet 2 : 2 Real\nOFK Ras 1 : 0 Omladinac\nGoč 2 : 3 Radnik\nVodojaža 2 : 1 Budućnost\nNovi Pazar 1928 0 : 3 Bane 1931\nŠumadija 2 : 1 Zvečan\nKorićani 0 : 2 Šumadija 1903\nGruža 5 : 0 Apolon 2018\n1 Šumadija 1903 12 10 2 0 32\n2 Gruža 12 9 2 1 29\n3 Bane 1931 12 7 3 2 24\n4 Šumadija 12 7 0 5 21\n5 Real 12 5 5 2 20\n6 Vodojaža 12 6 2 4 20\n7 Novi Pazar 1928 12 5 4 3 19\n8 Apolon 2018 12 6 1 5 19\n9 OFK Ras 12 5 2 5 17\n10 Polet 12 4 4 4 16\n11 Korićani 12 5 0 7 15\n12 Budućnost (-1)\t 12 4 1 7 12\n13 Radnik 12 2 2 8 8\n14 Zvečan 12 1 3 8 6\n15 Omladinac 12 1 3 8 6\n16 Goč 12 1 2 9 5


List Sabah u vesti pod naslovom ¨Poruke ministra Čavušoglua iz Iraka¨ prenosi da je ministar spoljnih poslova Republike Turske Mevlut Čavušoglu izjavio kako će njegova zemlja, u skladu s međunarodnim pravom nastaviti borbu protiv terorizma gde god se teroristi nalazili.\nČavušoglu se tokom zvanične posete Iraku, sastao s predsednikom te zemlje Barhamom Salihom. Nakon susreta organizovana je konferencija za novinare na kojoj je turski ministar kazao kako je poseta realizovana kako bi se još jednom naglasila podrška Turske Iraku.\nList Hurriyet u vesti pod naslovom ¨Tekuće stanje zabeležilo suficit u avgustu¨ prenosi da je tekuće stanje u avgustu iznosilo 2,6 milijardi dolara. Budžetni deficit je u periodu januar-avgust iznosio 30,6 milijardi dolara. Podaci Centralne banke Republike Turske pokazuju da se jednogodišnji budžetni deficit smanjio na 51 milijardu 125 miliona dolara.\nList Vatan u vesti pod naslovom ¨Domaći troblon na putu ka kasarnama¨ prenosi da će oružana firma iz Konye za odbrambenu industriju napraviti 8 hiljada komada troblona AK40-GL. Trobloni će biti isporučeni u roku od 6 meseci i koristiće ga Oružane snage Turske. Biće ovo prvi domaći trobloni za koje će se uzeti i licenca.\nList Star u vesti pod naslovom ¨Turski odbrambeni proizvodi izloženi u SAD-u¨ prenosi da su divovi turske orbrambene industrije ROKETSAN i REPKON učestvovali na sajmu odbrambenih proizvoda AUSA 2018 u Wašingtonu. Veliki broj predstavnika je posetio štand ROKETSAN-a.\nList Haber Turk u vesti pod naslovom ¨Turski građevinari grade ¨Crni kontinent¨ prenosi da su turske građevinske firme, nakon Libije, počele da grade i Afriku. Turski preduzimači su u poslednjih četiri godine u Africi izgradili projekte u vrednosti od 15 milijardi dolara. Izgrađen je veliki broj železnica, auto puteva, luka, mostova i tunela.


MAKROEKONOMIJA – Page 4 – Bankar.me\nFebruary 27, 2015 MAKRO, SVE VIJESTI 0\nSankcije koje su EU i SAD uvele Rusiji nanijele su gubitke od 5,3 milijardi evra italijanskoj ekonomiji i prije pada rublje krajem prošle godine, izjavio je danas predsjednik ruskog ogranka „Banke inteze“ Antinio Faliko. Prema njegovim riječima, u odnosu na 2013. godinu, tokom protekle godine trgovinski obrt između Rusije i …\nŠojble nije optimista\nNjemački ministar finansija Volfgang Šojble izjavio je da nije previše optimističan da će Grčka i ministri finansija eurozone danas postići sporazum o dugovanjima Atine.\nJanuary 29, 2015 Članci, MAKRO, SVE VIJESTI 0\nNajbogatijih 1% do 2016. imaće polovinu svjetskog bogatstva\nBogatstvo najbogatijih jedan posto svjetskog stanovništva premašiće u 2016. ono ostalih 99 posto, izračunala je uoči neformalnog skupa u Davosu britansko neprofitno udruženje Oxfam.\nUsporila inflacija u Britaniji zbog pada cijena nafte\nInflacija u Britaniji je usporila u decembru zbog pada cijena nafte na najniži nivo od 0,5 odsto, saopštio je juče Zavod za statistiku u Londonu.\nU Francuskoj porastao broj ugašenih preduzeća\nBroj francuskih preduzeća koja su prestala s radom za period od godinu dana, na kraju oktobra 2014. iznosio je 63.254, i 0,9 odsto je veći nego godinu dana prije, objavila je francuska centralna banka.\nVrhunac inflacije u Rusiji u martu ili aprilu\nMinistarstvo za ekonomski razvoj Rusije očekuje vrhunac inflacije u martu ili aprilu, kada bi ona mogla da dostigne 15 do 17 odsto na godišnjem nivou, rekao je danas novinarima zemjenik ministra Aleksej Vjedev. Pri tome, tokom 2015. godine, inflacija će najvjerovatnije biti dvocifrena ili na granici, prenio je Tas.


Holandija / Netherlands / Nederland\nHolandija je jedno od tržišta na kome smo povremeno prisutni sa našim proizvodima. Uglavnom se radi o reklamnoj ambalaži za poznate kupce, ali uz agencijsku saradnju nadamo se daljem razvoju posla…\nNa ovoj strani se nalazi samo deo poslova koje smo u poslednjih desetak godina radili za klijente i agencije iz Holandije. Očekujemo da će u bliskoj budućnosti njihov broj biti znatno veći, iz bar dva razloga. Prvi je taj što ćemo se potruditi da u arhivi pronađemo svaki trag klijenata i poslova sa ovog tržišta…\nDrugi, puno značajniji razlog, će nadamo se biti posledica našeg strateškog opredeljenja ka agencijskoj saradnji. Kao i planiranom većem udelu izvoznih poslova u našoj produkciji. Zato, ukoliko je vaša firma locirana u Holandiji, Belgiji ili susednim zemljama – ne oklevajte da nas KONTAKTirate. Danas su carinske formalnosti vrlo jednostavne, a kurirske službe rade dostavu od vrata do vrata.